VUKAŠIN OBRADOVIĆ: U Srbiji vlada jedinstven fenomen obračuna grupe medija s novinarima iz drugih redakcija\nSTUDENT OTKRIO ISTINU O LEKARU O KOM PRIČA SRBIJA Ovo morate da znate o 35\t397\n26.09.2017. 20:20h 26.09.2017. 21:43h\nGlavni i odgovorni urednik Novina Vranjskih i bivši predsednik Nezavisnog udruženja novinara Srbije Vukašin Obradović Vukašin je večeras izjavio da mu se predsednik Srbije i Srpske napredne stranke Aleksandar Vučić javio telefonom.\n"Napisao sam mu da se Vranjske diskredituju, obavestio sam predsednika SNS Aleksandra Vučića da se nadam da neće dozvoliti da njegovi partijski saborci sakriju svoju nesposobnost tako što ce ugasiti Vranjske", rekao je Obradović gostujući na N1.\nVučić ga je, nastavio je Obradović, "lično pozvao rano, u pola sedam i pitao je šta se dogadaja, pokušao sam da objasnim, govorio sam nekoliko minuta, tražio je malo vremena... rekao je: 'Javiću se popodne' ... i više nikada se nije javio".\nObradović je ocenio da je iznenadjen brojem medija i organizacija koje su se odazvale pozivu Vranjskih na solidarnost.\n"To govori o stanji na medijskoj sceni Srbije, o velikom nezadovoljstvu i protestu zbog onoga sto se dešava u Srbiji", rekao je Obradović i da smatra da "taj respektabilan broj pokazuje da je prelivena čaša".\n"Predugo živimo u stanju permanentnih pritisaka na novinare, ... to govori šta je povod, ta nagomilana negativna energija, očaj i bes kod ljudi koji svaki dan kao i ja i Vranjske prežviljavaju i doživljavaju", rekao je Obradović.\n"Ne govorimo o ekonomskim pritiscima, otkazivanju oglasa, već o porodici, da treba da paze kako prelaze ulicu ili da će mozda dobiti otkaz", rekao je Obradović.\nOsnivač i glavni i odgovorni urednik "Vranjskih", i bivši predsednik NUNS-a Vukašin Obradović rekao je u emisiji Pressing televizije N1 da je do gašenja "Vranjskih" došlo zbog pisanja ovih novina, kada su te novine počeli da istražuju vest o da je neki Albanac kupio kuću u Vranju, koju je izneo i Vučić.\nObradović je rekao da se ispostavilo da ta vest nije tačna.\nOn je rekao i da su pisali o raznim aferama lokalne vlasti u Vranju, i da su Vranjske jedini slobodan mediji na jugu Srbiji, gde u lokalnim sredinama postoji veliki broja "lokalnih šerifa", koji imaju neograničenu moć.\nOn je na pitanje o novcu koji su od države i lokalne samouprave Vranjske dobile na ime sufinansiranja medija, rekao da je Ana Brnabić prilikom gostovanja u Vranju rekla da nema dovoljno informacija o Vranjskim, a da su sutradan poreski inspektori tražili podatke koliko su novine dobile novca od države. Posle toga je premijerka izašla u javnost sa tim podacima, koje je tendenciozno interpretirala.\nOn je rekao da je važno pitanje ko stvara ovakvu atmnosferu u društvu, gde je na najgrublji način napadnut u Informeru, ili gde se napada Stevan Dojčinović iz KRIK-a, a da iza svega toga stoji vlast.\n- Mislim da je jedinstven fenomen da mi imamo grupu medija koja kao da ima zadatak da na najprimjitivniji način se obračunava sa novinarima iz medija koji pišu kritički protiv vlasti. Da bi testirao sistem, ja sam pre dver godine podneo krivične prijave protiv Željka Mitrovića i Dragana J. Vučićevića, ali je za to vreme samo Vučićević jednom saslušan, rekao je Obradović.\nOn je rekao da je problem što su novinari kao on pristojni ljudi koji ne govore o uslovima u kojima rade, dok istovremeno postoje režimski novinari koji su vrlo bogati.\nOn je rekao da EU gleda kroz prste Vučiću, jer im on objašnjava da mu je potrebna medijska tišina zbog rešavanja problema Kosova.\nObradović je naveo da sajt Vranjskih i dalje funkcioniše, a da je dalje izlaženje lista neizvesno.\nANA BRNABIĆ SE PRAVI BLESAVA: Nemam dovoljno informacija o gašenju Vranjskih, nisam najpozvanija da pričam o tome\nVukašin ObradovićVranjskemedijijug Srbije


Darovi za one kojima je potrebna pomoć - Društvo - Dnevni list Danas\nPočetna » Društvo » Darovi za one kojima je potrebna pomoć\nLokalna vlast, banke i rotarijanci u Nišu obeležili i ove novogodišnje i božićne praznike prigodnom podelom poklona\nDarovi za one kojima je potrebna pomoć\nOsim „ludih“ dočeka i prazničnih čestitanja, i ove novogodišnje i božićne praznike u Nišu obeležila su uglavnom simbolična darivanja najmlađih ili najugroženijih. Za ovakve lepe gestove, kojima nije pristojno „gledati u zube“, pogotovu ako se među njima nađe i pokoji od suštinske važnosti, odlučili su se lokalna vlast, banke, rotarijanci… Utisak je, ipak, da bi se „sezoni humanosti“ više verovalo kada bi briga o najslabijima bila stalna, sistemska i izdašna, što nije nemoguće uprkos ekonomskoj krizi, u kojoj smo manje-više oduvek.\n0Piše: Z. M. 07. januara 2011. 17.18\nOTP banka Srbije odlučila se ovih dana za nešto izdašniju humanost. Direktor Regionalnog centra banke u Nišu Dragan Radivojevićuručio je gradonačelniku Milošu Simonoviću donaciju od 500.000 dinara za adaptaciju i opremanje Sigurne kuće. Radivojevićje tom prilikom kazao da banka „često donira ustanove u oblasti zdravstva i socijalne zaštite“. Prvoj sigurnoj kući u Nišu i na jugu Srbije, koja bi trebalo da se otvori narednog meseca, i u svakom trenutku zbrine 25 žena i dece – žrtava nasilja u porodici, donacija će, svakako, biti od značaja. Otvaranje ove kuće pomogli su Grad, Ministarstvo rada i više „društveno odgovornih kompanija“, ali je finansijska plemenitost umela da presuši. Zbog toga su od sredine 2007, kada je doneta odluka o otvaranju ustanove, nadležni na lokalu više puta bili prinuđeni da javno zatraže pomoć.\nOpština Palilula, jedna od pet gradskih opština u Nišu, uz podršku ostalih opština i nevladinog sektora, odlučila se za klasični simbolički gest. Čelnici opštine ovih dana podelili su novogodišnje paketiće za najmlađe stanovnike romske nacionalnosti. U mesnoj kancelariji Đuka Dinićodržan je i kulturno-umetnički program namenjen zvanicama i ovim mališanima koji, nesumnjivo, spadaju u najugroženiju kategoriju Nišlija.\nSimboličnom, ali i „praktičnom“ darivanju pribegao je i Rotari klub, u kojem su najmlađi članovi Rotari kluba Niš – Naissus. Klub je juče obavestio javnost da tokom prve polovine januara ove godine sprovodi akciju „Pismo majci, poklon detetu’’, u okviru koje će majkama svih novorođenih beba na Ginekološko-akušerskoj klinici Kliničkog centra u Nišu podeliti poklone. Praznični poklon sastoji se od flašice, cucle i „edukativnog pisma kako se treba ophoditi prema detetu“, navodi rotarijanski podmladak.\nGradonačelnik Pirota: Imamo brojne projekte za čiju realizaciju nam je potrebna pomoć ministarstva


U utorak, 25. februara 2014. godine, u Matematičkom institutu Srpske akademije nauka i umetnosti predstavljen je projekat Brojčane (digitalizovane) baštine Novog Sada. O projektu i platformi BBNS govorili su predstavnici Kulturnog centra Novog Sada, dr Andrej Fajgelj i Rade Božović, kao i Dušan Ranđelović, direktor preduzeća Pantajp koje je učestvovalo u u izradi platforme i digitalizaciji njenog sadržaja. Direktor Kulturnog centra dr Fajgelj, u toku svog izlaganja istakao je da su osnovni ciljevi i zadaci platforme očuvanje, odnosno prezervacija sadržaja, njegova dostupnost i vidljivost. Iako je vrlo često ovakva istorijska i bibliotečka građa dostupna na internetu, korisnik često nije svestan toga, što je čini praktično nevidljivom.\n– Digitalizacija ili ubrojčavanje vam omogućavaju da budete javni u 21. veku. Ona nudi dve osnovne prednosti: očuvanje i dostupnost. Ako već imamo dragocene predmete u digitalnom obliku, zašto ne bismo dozvolili svakom istraživaču iz celog sveta da mu priđe. Mi smo ovim prioritetima dodali i treći, a to je vidljivost. Usmerenost na korisnika i promotivni aspekat BBNS platforme nas čine i predvodnicima u ovoj oblasti – rekao je Fajgelj.\nO saradnji sa kulturnim i drugim institucijama govorio je Rade Božović, menadžer za uključivanje novih partnera i promociju projekta. On je posebno pohvalio podršku koju je projekat dobio od Grada Novog Sada, kao i podršku Ambasade Sjedinjenih Američkih Država. Kroz dosadašnju saradnju sa partnerskim kulturnim institucijama rešena su mnoga pitanja, ali, kako je istakao Božović, postoji potreba da se saradnja u budućnosti proširi.\n-Kada je ovaj projekat shvaćen kao prioritet u Gradu, on je odobren i dodeljen institucijama KCNS i JKP Informatike. Ustanove kulture čiji je osnivač Grad Novi Sad su na inicijativu Grada omogućile pristup podacima privatnom preduzeću Pantajp i JKP Informatika. Dogovoreno je da vlasnik građe ostane Grad Novi Sad, a resursi su digitalizovani uz pomoć kustosa i arhivatora. Pomoć Ambasade SAD usledila je u novembru 2012. godine, što je dovelo do toga da primenimo njihova rešenja, koja su i najsavremenija – naglasio je Božović.\nDušan Ranđelović, predstavnik preduzeća koje je izradilo platformu, govorio je o njenim tehničkim specifičnostima u odnosu na druge, postojeće platforme ovog tipa u svetu. Platforma je nastala usvajanjem koda Digitalne javne biblioteke Amerika (dp.la) i principa koje ona promoviše, ali radi se na njenoj personalizaciji kako bi korisnicima omogućili bolje iskustvo za korisnike. Implementiranjem najnovijih informatičkih rešenja prevaziđeni su neki od problema koji su bili specifični za multijezičku i multikulturalnu građu Novog Sada.


Otpad stabla pomorandže pretvoren u zvučnu izolaciju visokih performansi - Gradjevinarstvo.rs\nDomovi mogu jednog dana da imaju koristi od poboljšane zvučne izolacije sa ukusom pomorandže nakon što su istraživači u Španiji uspeli da pretvore otpadni materijal iz stabala pomorandži u zvučnu izolaciju visokih performansi. Novi materijal je mnogo više ekološki za proizvodnju i poboljšan je u pogledu zvučne izolacije u poređenju sa konvencionalnim pločastim akustičnim gipsanim pločama.\nNove ploče se stvaraju od traka kore drveta pomorandže, koje se prikupljaju sa plantaža i stavljaju u proces razbijanja vlakana pre nego što se kombinuju sa polipropilenom, uobičajenom plastikom koja se nalazi u širokom spektru proizvoda, uključujući igračke i delove za automobile.\n„Mehaničke osobine novih ploča su bolje od mehaničkih osobina gipsanih ploča. To znači da je sa istom debljinom ploče dobijena bolja akustična izolacija ili da možemo smanjiti debljinu kako bismo dobili iste nivoe akustične izolacije“, kaže doktor Hesus Alba, istraživač sa Politehničkog univerziteta u Valensiji (Universitat Politècnica de València), koji se udružio sa istraživačima sa Univerziteta u Đironu (Universitat de Girona).\n„Reciklirane“ ploče imaju zvučni izolacioni potencijal od oko 29dBA, što je razlika od 2dBA (ili poboljšanje od 50 odsto) u odnosu na konvencionalne pločaste akustične gipsane ploče, koje se obično rangiraju na 27dBA.\n„Ukoliko koristimo duplo izolovani panel, to jest materijal koji sadrži dve ploče i vunu za apsorpciju između, poput sendviča, poboljšanje je za oko 5dBA ili 6dBA, što znači da će izolovati više nego dvostruko od konvencionalnih zvučnih izolacija“, kaže doktor Mujte, koautor studije.\nDoktor Alba kaže da nove zvučne izolacione ploče takođe ispunjavaju i ciljeve evropskog istraživačkog programa Horizon 2020, koji se fokusira na zamenu materijala koji mogu oštetiti životnu sredinu sa prirodnim ili recikliranim materijalima.\nIako su neke kompanije pokazale interesovanje za proizvod, još uvek je rano utvrditi da li će ili kada će on biti komercijalno dostupan. Doktor Alba kaže da kompanije moraju da procene troškove i da pronađu način za automatizaciju proizvodnih procesa.\nTim naučnika trenutno radi na poboljšanju sastava materijala kako bi unapredili njegova izolaciona svojstva, a takođe ispituje i koštice od maslina na sličan način kao i sa korama od pomorandžinog drveta, nakon što su ostvarili veoma obećavajuće preliminarne rezultate.\nI doktor Alba i doktor Mujte kažu da korišćenje poljoprivrednih nusproizvoda, kao što je otpad iz stabla pomorandže i koštice masline, mogu da pruže značajne ekonomske koristi za industriju. Istraživanje je nedavno objavljeno u stručnom časopisu „Izgradnja i građevinski materijali“ (Construction and Building Materials).\nZvučna, protivpožarna i termoizolacija opšte namene Odnošenje smeća i reciklaža otpada


Gugl pravi virtuelni obilazak Jerusalima | Hrišćanska adventistička crkva\nGugl pravi virtuelni obilazak Jerusalima\nGoogle, Izrael, Jerusalim, Strit Vju\nGugl je objavio da je počeo da skuplja digitalne slike za Jerusalimsku verziju populare odlike „Strit vju“ u Guglovim mapama. Tokom sledećih nekoliko sedmica, Gugl će putovati Jerusalimom ulicu po ulicu, uključujući i Stari grad, slikajući kvalitetne slike i savremenih susedstava i mnogih istorijskih i kulturoloških mesta. Kada one budu obuhvaćene u „Strit Vju“, slike će omogućiti korisnicima da prolaze kroz Sveti Grad kao da se lično tamo nalaze.\n„Jerusalim je glavni grad za hodočasnike sve tri velike svetske religije, a Izraelsko kulturološko i istorijsko nasleđe dira život milijardi ljudi širom sveta,“ rekao je Meir Brand, upravni direktor Gugl Izraela. „Kroz nekoliko meseci, kada se slike Strit Vjua nađu na Internetu, Izrael će se naći na digitalnoj mapi – i čitav svet moći će da vidi i doživi njegov jedinstveni karakter.“


Ekonomski oporavak posle pandemije težak i dug, ali moguć - Centar za evropske politike Ekonomski oporavak posle pandemije težak i dug, ali moguć - Centar za evropske politike\n12. jun 2020. – Nakon zatvaranja zbog sprečavanja širenja pandemije korona virusa, privrede se polako otvaraju. Koliko će dugo trajati oporavak Srbije, to zavisi od toga koliko se brzo oporavljaju njeni najveći trgovinski partneri, to jest, članice Evropske unije, rečeno je na vebinaru koji su danas organizovali Delegacija Evropske unije u Srbiji i Centar za evropske politike.\nVideo sa događaja možete pregledati ovde.\n„Brži i snažniji oporavak EU podržan do sada nezabeleženim merama, o kojima trenutno razgovaraju lideri u Briselu, neodložno i automatski će podržati srpsku privredu, posebno kroz trgovinske i investicione kanale. Kombinacija reformi na putu ka EU, nastavak finansijske podrške Srbiji od EU, kao i koristi od šireg ekonomskog oporavka Evropske unije uveliko određuju ekonomske perspektive Srbije u budućnosti. Zato treba da transformišimo odgovor na korona virus u priliku za jače partnerstvo Evropske unije i Srbije“, rekao je ambasador Fabrici.\n„Do septembra i do konstituisanja parlamenta teško da možete da očekujete neke suštinske nove mere. Do tada, bitno je da se pripremimo. Ono na šta mi gledamo jesu nacrti zakona različitih država članica EU, poput Slovenije ili Austrije, o tome kako oni spremaju neke odluke koje do sad nisu bile u skladu sa zaštitom konkurencije“, rekao je Čadež, uz konstataciju da za Srbiju „nema oporavka bez oporavka globalne ekonomije, pre svega evropske“.\nJedna od međunarodnih finansijskih institucija koje su svoje delovanje fokusirali na rešenje posledica usporavanja ekonomije je i Evropska investiciona banka. Regionalna direktorka za Zapadni Balkan Dubravka Negre napominje da je cilj da se podrži zdravstveni sektor, ali i da će se malim i srednjim preduzećima pomoći da zadrže likvidnost.\n„Tu su zemlje koje pomažu, svaka sa svojim merama, ali međunarodne bankarske institucije su tu da pomognu bankarski sektor, koji bi mogao da plasira sredstva po povoljnijim uslovima, pre svega za najugroženije delove privrede“, kaže Negre.\nSaradnik CEP-a Marko Obradović ocenjuje da su mere države bile adekvatne i da je bankarski sektor održao svoju stabilnost, kao i da je napredak IT sektora značajno pomogao u implementaciji mera.\n„Ako se setimo, više ni putovanja nisu ista nakon događaja od 11. septembra. Tako mislim i da se svet više neće vratiti na ono funkcionisanje koje je bilo pre ove krize. Mislim da će mnogo stvari biti pormenjene u načinu komunikacije, poslovanja i svega drugog“, zaključuje Ljubić.


SNS: Smešne optužbe stranaka na ivici cenzusa – NovostiDana.rs\nSNS: Smešne optužbe stranaka na ivici cenzusa\nNOVI SAD – Novosadski odbor SNS saopštio je večeras, reagujući na prethodne optužbe Demokratske stranke, da želi da obavesti javnost da najoštrije osuđuje bilo kakvu kupovinu glasova, kao i da su smešne i besmislene optužbe pojedinih stranaka na ivici cenzusa, kojima nastoje da dođu do medijskog prostora.\n„Stranka koja uživa podršku polovine birača u Srbiji, nema potrebu da se bavi bilo čime sem napornog rada da Srbiju učini normalnom zemljom. Da oporavi zemlju od uragana zvanog Demokratska stranka, posle kojeg je ostala pustoš. Da oporavi Srbiju od svega nakaradnog što je DS uvela u društvo kao svakodnevicu, uključujući i kupovinu glasova“, saopštio je novosadski gradski odbor SNS.\nAktivisti Srpske napredne stranke su, kako se dodaje, svakodnevno na terenu, svakodnevno u razgovoru sa građanima, ne krijući se iza bilo kakvih drugih organizacija ili institucija.\n„Kako se izbori budu bližili, aktivisti i funkcioneri SNS će sve češće biti sa svojim narodom, slušajući probleme i pokušavajući da rešavanjem problema učine Novi Sad i Srbiju lepšim mestom za život, u odnosu na pustoš koji je ostavila Pajtićeva vladavina“, poručuju novosadski naprednjaci.\nNovosadski Gradski odbor Demokratske stranke zatražio je ranije danas od policije i tužilaštva da smesta pokrenu istragu povodom medijskih napisa o, kako navode, kupovini glasova za račun Srpske napredne stranke u Novom Sadu i spreče dalju „trgovinu“ izbornom voljom građana.


Propagandne „vesti“ iz budućnosti - Direkt Portal\n25.09.2019 16:22 Informer, lažne vesti, Njijork, SNS, UN, vucic 0\nU prvom izdanju tabloida Informer, u vrhu naslovne strane, stajao je nadnaslov „srpski predsednik i Angela Merkel u Njujorku razgovarali o Kosovu“, uz naslov „Vučić: Rekao sam kancelarki, Srbija ne može da izgubi sve“.\nPosle informacije da je sastanak ipak odložen, koja se u domaćim medijima pojavila prekjuče oko 22 časa, usledila je za beogradsko izdanje „intervencija“ na naslovnoj strani Informera, to jest prebacivanje rečenice u buduće vreme; „Danas sastanak srpskog predsednika i Angele Merkel u Njujorku: Vučić: Reći ću kancelarki, Srbija ne može da izgubi sve“.\nNaslovnica Informera sa „vešću iz budućnosti“ zabavila je i korisnike društvenih mreža.\nPoslanik i politički analitičar Đorđe Vukadinović na Tviteru je napisao da je najbolje to što Informer nije samo objavio da je sastanak održan, nego je i „precizno“ naveo šta je rečeno na tom sastanku kojeg nije bilo. Korisnik iste društvene mreže sa nadimkom „Iceman“ ispod Vukadinovićevog tvita napisao je moto „Informer – uvek ispred vremena“.


Škole Srednja dizajnerska škola Kragujevac\nU skladu sa nastavnim programom koji je definisan od strane nadležnog Ministarstva prosvete, nauke i tehnološkog razvoja Republike Srbije, IT gimnazija Kragujevac, kao sertifikovana obrazovna institucija sprovodi program na smeru tehničar dizajna grafike. Pored redovne nastave. koja se odvija u ulic…\nNa osnovu Zapisnika o vanrednom inspekcijskom nadzoru je utvrđeno, da Srednja dizajnerska škola Kragujevac ispunjava sve uslove koje su propisani zakonom, tako da može da organizuje nastavu u okviru obrazovnog profila IV stepen tehničar dizajna grafike, a u području rada kultura, umetnost i javno informisanje. Da napomenemo i to da je Zapisnik o vanrednom inspekcijskom nadzoru sačinio Sektor za inspekcijske poslove Kragujevac pri Ministarstvu prosvete, nauke i tehnološkog razvoja Republike Srbije. Pomenuti Zapisnik datiran je na 25. maj 2017. godine i zaveden je pod brojem 424 - 614 - 00 120 / 2017 - 12.\nIstakli bismo i to da je na osnovu odredbi Zakona o osnovama sistema obrazovanja i vaspitanja, koji je objavljen u " Službenom glasniku Republike Srbije " broj 2 / 2009, 52 / 2011, 55 / 2013 i 35 / 2015 - autentično tumačenje i 68 / 2015 utvrđeno da Srednja dizajnerska škola Kragujevac, koja se nalazi u ulici Kralja Aleksandra Prvog Karađorđevića broj 23 ispunjava sve uslove koji su pomenutim zakonom propisani, tako da ima pravo i da organizuje nastavu u okviru obrazovnog profila tehničar dizajna grafike, koji traje četiri godine.\nI ne samo da se kandidatima nudi mogućnost da pohađaju redovno, odnosno vanredno školovanje za zanimanje četvrtog stepena tehničar dizajna grafike, nego je ova škola ovlašćena i za organizaciju programa dokvalifikacije, odnosno prekvalifikacija za pomenuto zanimanje, a pod uslovom da kandidat ispunjava zakonom propisane uslove i naravno da je za to zainteresovan.\nPodrazumeva se da sva pravila koja određuje nadležno Ministarstvo prosvete, nauke i tehnološkog razvoja Republike Srbije u potpunosti poštuje i Srednja dizajnerska škola Kragujevac, pa samim tim nastavni program podrazumeva i teorijski i praktični deo. Kada je u pitanju teorijski deo, moramo napomenuti da kandidati imaju obavezu da nastavu pohađaju kako u okviru propisanih opšteobrazovnih predmeta, tako isto i u okviru stručnih. Uz to, prema zvaničnom programu obrazovnog profila imaju i obavezan izborni predmet u toku svake školske godine, što znači da imaju pravo da izaberu da li će pohađati predmet građansko vaspitanje ili versku nastavu.\nPosebna pažnja se obraća i na kvalitet praktičnog dela nastave. Naime, baš iz tog razloga ova privatna srednja škola u Kragujevcu vodi računa o tome sa kim ostvaruje saradnju, kako bi kandidatima bilo omogućeno da od najboljih pojedinaca koji su se okušali u sferi grafičkog dizajna, odnosno u okviru pravnih lica, omogući kandidatima i da steknu praktična znanja.\nUz moderno opremljeni prostor, po kome je ova škola poznata, ona se može pohvaliti i pažljivo odabranim nastavnim i stručnim kadrom. I ne samo to, već ova škola i te kako obraća pažnju na dodatnu edukaciju svih stručnjaka koji učestvuju u procesu ostvarivanja nastavnog programa za obrazovni profil četvrtog stepena tehničar dizajna grafike. Upravo njima se i pruža mogućnost da pohađaju pažljivo odabrane dodatne edukacije, kako bi znanja koja tamo budu stekli implementirali i u svoj rad, te na taj način maksimalno unapredili i kvalitet nastave.\nUzevši u obzir da Srednja dizajnerska škola Kragujevac ima sve potrebne dozvole da može organizovati nastavu za obrazovni profil četvrtog stepena tehničar dizajna grafike, to znači da kandidati po završetku školovanja postaju vlasnici diplome koja je u potpunosti priznata, odnosno koja se može uporediti sa diplomom bilo koje druge državne srednje dizajnerske škole. Iz tog razloga i naglašavamo da bi u okviru Nacionalne službe za zapošljavanje trebalo nakon toga svaki kandidat, pod uslovom da tamo ima otvoren radni dosije, da zahteva upis diplome. Isto tako se podrazumeva i da bi u svoju radnu biografiju, odnosno CV trebalo da unese informaciju o tome da je stekao zvanje tehničar dizajna grafike, IV stepen, što će mu bez ikakve sumnje pomoći prilikom apliciranja za posao u toj struci.\nBudući da se radi obrazovnom profilu četvrtog stepena, to smo u obavezi da napomenem o i to da svaki kandidat ima mogućnost da po završetku školovanja potraži posao u struci, odnosno da se samostalno tim poslom bavi ili da nastavi školovanje, tako da može odabrati višu školu ili fakultet po želji.


Predsjedništvo SPS: Najavljena koalicija "Za budućnost Srpske" - Grad Trebinje\nPredsjedništvo SPS: Najavljena koalicija “Za budućnost Srpske”\n27 Aprila 2021 27 Aprila 2021\nU Banjaluci je održana sjednica Predsjedništva SPS na kojoj su usvojeni zaključci i stavovi partije o aktuelnim temama i političkoj situaciji u Republici Srpskoj, te poziciji SPS na lokalnim i na republičkom nivou. Istaknuto je da će SPS nastaviti sa konstruktivnim prijedlozima i inicijativama u republičkom i lokalnim parlamentima, a najavljeno je i da će se veoma brzo desiti pridruživanje još nekih političkih subjekata i formiranje koalicije za izbore 2022. godine pod imenom “Za budućnost Srpske”.\n“Naš fokus i dalje ostaje insistiranje na depolitizaciji institucija Republike Srpske, borbi za veća prava boračke populacije, borbi za prava radnika u fazi pandemije i fazi oporavka privrede od posljedica pandemije, te nulta tolerancija prema korupciji i kriminalu, kao i drugim politikama iz naše platforme ‘Za budućnost Srpske’. Za SPS je nedopustiva dinamika nabavke vakcina i vakcinacije, ali i dizanje kredita čija namjena nije vakcinisanje stanovništva i pokretanje privrede u punom kapacitetu, nego bacanje mrvica i ponižavanje demobilisanih boraca i penzionera. Isto tako, nedopustivo je da javna preduzeća imaju konstantno loše rezultate poslovanja a da za to nema nikakve i ničije odgovornosti”, saopšteno je nakon sjednice.\n“Ko god pokušava da ‘otpakuje’ Dejton, taj svjesno izaziva nestabilnost. Ovdje se očigledno radi o dogovorenom i uhodanom šablonu dizanja međunacionalnih tenzija koje se uvijek poteže kada je potrebno prikriti nesposobnost i kikseve vladajućih kod sva tri naroda. Isti slučaj je i po pitanju povlačenja povelja i zahtjevima visokog predstavnika. Naš stav je da je rasprava o tome gubljenje vremena, jer su kroz dosadašnje usvojene zaključke i stavove u NSRS jasno i nedvosmisleno poznati stavovi narodnih poslanika, tako da je svako dalje otvaranje ove teme suvišno. SPS je protiv povlačenja povelja, ali smo takođe protiv toga da NSRS i dalje troši vrijeme na tu priču”, stoji u saopštenju SPS.\nspsmaksim skokogoran selak\nSkoko: Za Srpsku imperativ vraćanje na izvorni sporazum\nadmin 19 Novembra 2020 19 Novembra 2020\nVlada Srpske smijenila Gorana i Marinu Selak\nSkoko: Razmisliti o odgađanju izbora, zdravlje građana je na prvom mjestu\nSPS TREBINJE: Predstavljeni kandidati za odbornike


Istraživanje CESIDA: U 50 lokalnih samouprava, četvrtina građana iskazala poverenje u lokalne organe vlasti - Televizija Leskovac\nZadovoljstvo građana Srbije kvalitetom i radom lokalne administracije je u porastu, ali je taj trend nešto niži kada je u pitanju rad lokalnih organa vlasti, rezultati su Cesidovog istraživanja javnog mnjenja koji su predstavljeni u Centru za stručno usavršavanje u obrazovanju.\nSrbija je zemlja u kojoj građani pokazuju dosta nepoverenja u rad svih institucija bilo na nacionalnom ili lokalnom nivou, kaže izvršni direktor CESID-a Ivo Čolović. On dodaje da je prema istraživanju koje je sprovedeno u 50 opština, četvrtina građana iskazala poverenje u lokalne organe vlasti.\nIstraživanje javnog mnjenja pod nazivom „Zadovoljstvo građana kvalitetom života u lokalnoj zajednici i uslugama lokalnih samouprava“ sprovedeno je u okviru programa Swiss PRO, koji podržava Vlada Švajcarske.\nNakon što je 2010. godine bilo svega 22 posto ispitanika koji smatraju da lokalne vlasti vode računa o građanima, beleži se trend rasta, pa je 2013. bilo 26 posto, 2017. 37 posto, a poslednji istraživački nalaz je da 45 posto ispitanika ima pozitivne stavove o tretmanu građana od strane lokalne samouprave. Iako se povećava broj onih koji smatraju da se lokalna samouprava trudi da izađe u susret zahtevima građanima, ipak i dalje trećina ispitanika smatra da lokalne vlasti uglavnom ne vode računa o potrebama sugrađana, a 12 posto građana smatra da uopšte ne vode računa, istaknuto je prilikom predstavljanja nalaza ovog istraživanja.\nTags: CeSID, ISTRAŽIVANJE, JAVNO MNJENJE


Organizacija - Sadržaj 3. epizode Organizacija - Sadržaj 3. epizode\nOrganizacija – Sadržaj 3. epizode\nSerdar je u potrazi za USB diskove i da sazna šta Džeren krije. Uprkos činjenici da je u Serdara teško poverovati, on već počinje da sumnja u ljubavnu igru u koju je umešan. S jedne strane želi brzo da vrati disk sa SIHA protokolima, koji je zaplenjen kao rezultat ubistva najboljih inženjera u zemlji.\nIako se ne slažu dobro sa Zehrom, on će je iskoristiti za izgradnju smrtonosne zamke. U početku ova zamka nervira i Zehru i ostale učesnike tima. Međutim, zamra će delovati čim rat između Serdara i Džeren dobije zamah.\nDa li će tim moći da kontaktira “kancelariju”? Ekipa organizacije posmatra svoje voljene, koji su doživeli svoj gubitak, bez mogućnosti da ih kontaktiraju.\nMeđutim, u igri u koju su ušli zbog ljubavi prema domovini počinju da jure oni koji su naredili napad na fabriku bespilotnih letelica. Ova igra će dovesti do vrata “Kancelarije” koja je naredila Paskalu. Ova vrata će dovesti naše heroje do pregovaračkog stola u Berlinu, gde su se okupili neprijatelji iz mnogih zemalja.\nNova epizoda u nedelju, 21. marta u 18:00 na TRT1!


Jedanaest pozitivno ocijenjenih prijava za grantove za ranu fazu razvoja startapova – Bankar.me\nDecember 14, 2021 CRNA GORA, START UP, SVE VIJESTI Leave a comment\nNa Javni konkurs za dodjelu grantova za ranu fazu razvoja startapova podnešene su 32 projektne prijave, od kojih je jedna zaprimljena nakon roka definisanog ovim konkursom, zbog čega nije upućena na evaluaciju, saopšteno je iz Ministarstva ekonomskog razvoja.\nKako su kazali, Ministarstvo je sredinom oktobra objavilo konkurs s rokom prijavljivanja do 11. novembra 2021. godine, a ukupan iznos podrške obezbijeđen za ove namjene u 2021. godini iznosi 200.000 eura.\nMinistarstvo ekonomskog razvoja sprovelo je proceduru evaluacije 31 prijave po Konkursu, i obavještava javnost o ishodima:\nPrema njihovim riječima, bodovanje projekata vršeno je na skali od 0 do 100 bodova, sa jasno utvrđenim kriterijumima u Javnom konkursu, a “pozitivno ocijenjenim se smatra projekat koji ukupno ima najmanje 70 od 100 mogućih bodova”.\n– Od ukupno 11 pozitivno ocijenjenih prijava, devet je podnešeno od strane formalnih startapova, odnosno već osnovanih privrednih društava, dok su dvije prijave podnešene od strane neformalnih startap timova, koji će biti u obavezi da se registruju u Centralnom registru privrednih subjekata prije dodjele granta – navode iz ovog resora.\nOni dodaju da je u okviru pozitivno ocijenjenih prijava predloženo zapošljavanje 35 lica koja u prethodnih šest mjeseci nijesu bila angažovana kod istog poslodavca.\n– Ukupno tražena sredstva za sufinansiranje od strane Ministarstva iznose nešto više od 190.000 eura. Dodjela sredstava po Konkursu vršiće se po redosljedu sa rang liste i u skladu sa raspoloživim budžetom, a nakon sprovedenog procesa finalnog usklađivanja budžeta – zaključili su u saopštenju.\nPOJMOVIstart up crna gora\nPrevious Otvoren Studentski ekonomski forum: Izazovi javnog i privatnog sektora u Crnoj Gori\nSljedeći Besac – heritage reatrat nagrađen na Balkanskom bijenalu arhitekture


Vila Tasos – Serbona Turs\nPočetna / Ponuda / Vila Tasos\nLOKACIJA: vila se nalazi u centru Dasije, blizu hotela Chandris, na oko 200 od mora\nKAPACITETI: dvokrevetni, trokrevetni i četvorokrevetni studii,\nSADRŽAJ: TWC, balkon, sa garniturom za sedenje, AC, Wi-Fi. Kompletno opremljena mini kuhinja, promena posteljine i peškira, na pola smene.\n1. dan –Beograd ili Čacak, Beograd sastanak na parkingu Tempa kod Ade u Beogradu, iz Cacka sastanak na parkingu marketa RODA, minimum pola sata pre predviđenog vremena polaska. Polazak autobusa u navedeno vreme. Noćna vožnja sa kraćim usputnim odmorima;\nCenovnik Vila Tasos\n* RT trajekt ( 10e po osobi, placa se u agenciji na 10 dana pred putovanje) * Putno zdravstveno osiguranje * Obavezna rezervacija u dinarima po osobi 1.500 din. (deca koja ne koriste sopstveni lezaj ne placaju rezervaciju) * Individualni troskovi putnika


Održan izbor za najbolje sportiste Vranja - juGmedia\nVRANJE – Na tradicionalnoj manifestaciji koja se po 45. put održava u Vranju proglašeni su najbolji u vranjskom sportu.Laskava tizula najbolji sportista Vranja pripala je kik bokseru Miroljubu Nedeljkoviću, članu kik boks kluba “Junior”. Ovo je njegovo drugo priznanje za najboljeg sportistu jer je i prošle godine imao najbolje rezultate. U konkurenciji dama najbolja sportiskinja Vranja je Dragana Sretenović kik bokserka ekipe Vranja. Ona je u protekloj godini postala juniorski prvak Evrope. Za najbolji sportski kolektiv proglašen je gradski klub u malom fudbalu” Vranje”, član Prve Futsal lige Srbije, u prošloj godini finalista Kupa Srbije i stabilni član elite srpskog malog fudbala. Nagrada za životno delo u oblasti sporta dodeljena je Đorđu Kostiću, nastavniku fiskulture u penziji.Za sportskog radnika godine proglašen je Dragan Ristić, predsednik streljačkog kluba Vranje.\nGodinama u streljaštvu kao tekmičar i funkcioner deo je pun doprinos u razvoju ovog sporta u Gradu. Dušan Stevanović je najbolji sportski stručnjak, trener. U rekreativnom sportu nagrada je dodeljena u ekipnoj konkurenciji mesnoj zajednici Pavlovac za razvoj fudbala i planinarima Maji Mitić i Ninoslavu Trajkoviću. Za rezultate u školskom sportu nagrade su dobile ekipe osnovnih škola Branko Radičević, Dositej Obradović, Gimnazija Bore Stankovića i Medicinska srednja škola, a Mikica Stanojković, Katarina Rangelov, Nikola Strugar i Melanija Zdravković u pojedinačnoj konkurenciji.\nKomisija za izbor je dodelila i specijalno priznanje za sportistu grada Vranja za 2011. godinu Marjanu Stamenkoviću koji je na Specijalnoj olimpijadi u Atini osvojio bronzanu medalju u plivanju. I 35 mladih takmičara iz pojedinačnih i ekipnih sportova je dobilo priznanja za sportske nade grada Vranja.


1 H B K TRK\nC P31 2 S\nT Y 7 E XOI\nSada možete da ponesete rasklopivu hotelsku sobu bez obzira na koju tačku sveta ste odlučili da otputujete, zahvaljujući austrijskoj dizajnerskoj firmi Juust i njihovoj kreaciji Travelbox. Ovaj inovativni projekat sadrži komforan krevet, stolicu, sto, police za odlaganje stvari i bicikl, za najstrastvenije avanturiste koji često menjaju lokacije. Prenosiva soba Travelbox je izrađena od aluminijuma i drveta što je čini otpornom na oštećenja koja mogu nastati prilikom transporta. Transport neće biti veliki problem, pošto je ova prenosiva soba teška 60 kilograma i ima dimenzije 207x40x122cm.\nKada se ne koristi za putovanja, Travelbox može da posluži kao pregradni deo između prostorija, sa funkcijom police za odlaganje knjiga, garderobe i slično. Travelbox vam daje mogućnost da smanjite troškove i nepotrebni otpad kada se selite sa jednog mesta na drugo jer eliminiše potrebu za kupovinom dodatnog nameštaja.


MMF i EU Prištini: Smanjite šarana! | Mondo Portal\nMMF i EU Prištini: Smanjite šarana! 0 Podeli Podeli na facebook Podeli na twitter Podeli na viber Pošalji na mail\n08.12.2010. / 01:45\nMMF i EU Prištini: Smanjite šarana!\nKosovo će izgubiti 20 miliona evra pomoći EU zbog nepoštovanja Sporazuma sa MMF i velikih predizbornih obećanja, piše "Koha ditore".\nDopisnik lista iz Brisela navodi da je Evropska komisija skrenula pažnju da će svaka makrofinansijska pomoć EU za Kosovo zavisiti od striktnog provođenja sporazuma između Kosova i MMF-a.\nUkazujući da Kosovo nije lako postalo članica MMF-a, list dodaje da sada, zbog političke situacije i predizborne kampanje, kosovska vlast rizikuje pogoršavanje odnosa sa MMF-om, što bi za posljedicu imalo i dovođenje u pitanje makroekonomske finansijske pomoći koju je EU izdvojila za Kosovo.\nIzvori iz EU kažu da su upoznati sa velikim obećanjima koja se daju tokom predizborne kampanje na Kosovu za čije ostvarenje Kosovo nema sredstava, ali o tome ne žele da pričaju, jer neće da se mešaju u predizbornu kampanju.\nRibolovačkim rečnikom to bi značilo da je iz Brisela i Vašingtona poručeno da se u predizbornoj kampanji "smanji šaran".\nIpak, ono što u EU kažu bez ikakve rezerve jeste da će Kosovo, nepoštovanjem sporazuma sa MMF-om, izgubiti drugu tranšu makrofinansijske pomoći EU od 20 miliona evra i da će ubuduće dovesti pod znak pitanja i ostalu eventualnu pomoć EU.\nDo ovakve situacije je došlo jer je odlazeći kosovski premijer Hašim Tači na stranačkim skupovima Demokratske partije Kosova obećao povećanje zarada zaposlenima u javnim službama, obrazovanju, sudstvu, zdravstvu između 30 i 50 odsto u narednoj godini.\nIz MMF-a je, međutim, saopšteno da prema potpisanim aranžmanu sa tom oragnizacijom, kosovske vlasti mogu da povećaju plate u javnom sektoru za najviše sedam odsto.


Katnić: MANS plasira maliciozne informacije, čovjeka i gvožđe uvijek prati rđa, dok god postoje | Standard\nU vezi ponovnog netačnog i malicioznog plasiranja informacija od strane Mreže za afirmaciju nevladinog sektora (MANS) koji su objavljeni na elektronskim portalima pod naslovom ''Katnić sakrio još 30.000 eura od prodaje placa u Podgorici'', ističem da kao Glavni specijalni tužilac i nekadašnji sudija Apelacionog suda Crne Gore nijesam skrivao činjenice u vezi sa svojom imovinom i imovinom moje porodice koja je zakonito stečena i pribavljena, kazao je Milivoje Katnić.\n“S tim u vezi, obavještavam javnost da sam shodno Zakonu o sprečavanju korupcije, koji je tada bio na snazi, kao sudija Apelacionog suda Crne Gore u martu 2009.godine prijavio imovinu sa kojom sam u to vrijeme raspolagao, i to od nepokretne imovine: stan od 60m2 u Podgorici, plac od 400m2 u naselju Dahna, kao i pokretnu imovinu, odnosno putničko vozilo marke “Volkswagen Bora”. U Izvještaju o prihodima i imovini koji sam podnio 2010.godine, takođe kao sudija Apelacionog suda Crne Gore, prijavio sam od nepokretnih stvari stan u izgradnji u Podgorici površine 123m2, a od pokretnih stvari, prethodno navedeno putničko vozilo. U ovom periodu, odnosno u julu 2009.godine kupio sam stan ukupne površine 54m2 u ulici Vasa Raičkovića u Podgorici, koji stan sam krajem godine prodao pravnom licu “G.” o čemu je već javnost upoznata, što sam takođe zakonito prijavio”, tvrdi Katnić.\nKatnić dalje dodaje, da je početkom 2010. godine dobio kredit u iznosu od 40.000 eura što je, kako kaže, takođe uredno prijavio.\n”I kroz prijavu imovine u 2010. godini naveo kupovinu stana u izgradnji površine 123m2, koji sam kupio upravo od prethodno stečenih novčanih sredstava, tako da smatram da sam uredno i blagovremeno prijavio sve promjene u svojoj imovini i o tome obavijestio nadležni državni organ”, navodi Katnić.\nJoš jednom ponavlja da nije imao zakonsku obavezu plaćanja poreza kada je u pitanju prodaja stana pravnom licu “Glosarij”, niti kada je u pitanju prodaja placa u naselju Dahna, jer je, objašnjava, Zakon o izmjenama i dopunama zakona o porezu na dohodak fizičkih lica stupio na snagu 1.1.2010.godine, dakle nakon izvršenih kupovina, odnosno prodaja.\nOsim toga, sitiče, u čl.58a ovog zakona, propisano je da se porez na kapitalne dobitke plaća od 1.1.2011.godine, a prodaje odnosno kupovine su izvršene prije tog perioda.\n“Svi napadi koji se dešavaju imaju za cilj da ugroze mentalno zdravlje članova moje porodice, a što se mene tiče kao čovjek imam samo jedan problem jer čovjeka i gvožđe uvijek prati rđa, dok god postoje”, zaključio je Katnić.


Ekonomski fakultet proslavio 57 godina postojanja | (Vesti - 18. 05. 2017) Subotica.com\nEkonomski fakultet proslavio 57 godina postojanja\n18.05.2017. u 18:49h\nEkonomski fakultet u Subotici proslavio je danas 57 godina od osnivanja, svečanom akademijom u Amfiteatru ove visokoškolske ustanove. Proslavi su prisustvovali brojni domaći i strani gosti, profesori, saradnici i studenti.\nAleksandar Grubor, dekan Ekonomskog fakulteta, izrazio je zadovoljstvo što je Ekonomski fakultet cenjena visokoškolska ustanova u zemlji i inostranstvu.\n- Tokom skoro šest decenija svog postojanja i rada, Ekonomski fakultet u Subotici izrastao je u veoma poznatu i afirmisanu visokoškolsku ustanovu u zemlji i okruženju. Naš fakultet postao je aktivan učesnik evropskog obrazovnog prostora i uspeo je da obrazuje na desetine hiljada diplomiranih i master ekonomista, magistara i doktora ekonomskih nauka, na šta smo veoma ponosni – izjavio je Grubor i dodao da danas na Ekonomskom fakultetu studira gotovo 4.000 studenata, na sva tri nivoa studija, kako u Subotici, tako i u Novom Sadu i Bujanovcu.\nProfesor dr Zoran Stanković, predsednik koordinacionog tela Vlade za Preševo, Bujanovac i Medveđu, rekao je da odeljak Ekonomskog fakulteta u Bujanovcu ima višestruki značaj.\n- Prvo i osnovno to je edukacija mladih, koji bi trebalo da, nakon završetka studija, svojom aktivnošću podignu, ne samo kulturni i intelektualni nivo, već i ekonomsku stabilnost i mogućnosti za dalji razvoj tog kraja. U ovim teškim trenucima, kada imamo veoma neodgovorne izjave, istovremeno imamo veoma produktivno delovanje fakulteta, stoga tenzija nema – izjavio je Stanković i dodao da je aktivnost svih zaposlenih na fakultetu usmerena na integraciju albanske nacionalne manjine u državne organe Srbije.\nMeđu zvanicama proslave 57 godina postojanja i rada Ekonomskog fakulteta bila je i Biljana Abramović, prorektor Univerziteta u Novom Sadu, koja je fakultetu poželela još mnogo uspeha.\n- Imam veliko zadovoljstvo da u ime Rektorata čestitam 57. rođendan Ekonomskom fakultetu i da mu poželim sve najbolje u daljem radu i još mnogo uspeha, studenata, studijskih programa i projekata – rekla je Abramović.\nAndrea Oricio, ambasador Misije OEBS-a, koji se ranije tokom dana sastao i sa gradonačelnikom Subotice Bogdanom Labanom, istakao je značaj saradnje fakulteta i Misije OEBS-a.\n- Ekonomski fakultet u Subotici je veoma bitan partner Misije OEBS-a u Srbiji i veoma bitan deo novosadskog Univerziteta, zato što, pre svega, gaji multikulturalnost, inkluziju i raznolikost. Odeljenje Ekonomskog fakulteta u Bujanovcu, takođe je veoma važan projekat za nas, na kojem radimo zajedno i na kojem ćemo nastaviti da radimo i u budućnosti – rekao je Oricio i dodao da mu je ovo prva poseta našem gradu i da mu je zbog toga posebno drago.\nMeđu gostima proslave bio je i profesor dr Konstantin Kostin sa Ekonomskog Univerziteta u Sankt Peterburgu iz Rusije, koji će sutra govoriti na Internacionalnom naučnom skupu, koji organizuje Ekonomski fakultet. Kostin je rekao da se nada da će njihovi fakulteti nastaviti dobru saradnju, kao i da je plan da naprave program razmene za studente i profesore.\nXXII Internacionalni naučni simpozijum, pod nazivom “Strategijski menadžment i sistemi podrške odlučivanju u strategijskom menadžmentu”, održaće se sutra u Velikoj većini Gradske kuće, s početkom u 10 časova, a tema naučnog skupa biće “Digitalna evolucija: Prilagođavanje poslovanja digitalnom vremenu”.\nekonomski fakultet subotica Aleksandar Grubor dan ekonomskog fakulteta ekonomski fakultet u bujanovcu svečana akademija


Dve klinike niškog KC izašle iz kovid režima rada - Društvo - Dnevni list Danas\nPočetna » Društvo » Dve klinike niškog KC izašle iz kovid režima rada\n0Piše: Z. Miladinović 15. avgusta 2020. 14.00\n– Ne znamo da li će klinika opet raditi u kovid režimu ili će nastaviti normalan rad sa pacijentima za koje smo nadležni jer će to zavisiti od toka epidemije. Ukoliko se i dalje nastavi pad broja hapitalizovanih kovid pacijenata, u jednom trenutku ćemo verovatno nastaviti svoj uobičajeni rad, ali za sada je o tome rano govoriti- kazao je on.\nU toku je, takođe, dezinfekcija Klinike za infektivne bolesti, kojoj tokom pauze u lečenju ležećih kovid pacijenata predstoje i radovi na centralnom razvodu gasova. I najveći broj zaposlenih na ovoj klinici, izuzimajući one koji rade u ambulanti, otišao je na godišnji odmor.\nDirektor Infektivne klinike Miodrag Vrbić nije saopštio do kada će ona biti zatvorena za ležeće kovid pacijente, jer će to zavisiti od epidemiološke situacije, ali je rekao da će se dok bude funkcionisala samo kao kovid ambulanta izvoditi radovi na unapređenju sistema centralnog razvoda gasova.\nU niškom KC u kovid režimu rada su deo novog Kliničkog centra i Klinika za pulmologiju u starom delu ustanove.\nSmanjenje kovid kapaciteta u tom KC usledilo je nakon pada broja hospitalizovanih pacijenata u kovid objektima ustanove, koje je započelo početkom prošle sedmice. U KC je juče prvi put posle mesec dana bilo hospitalizovano manje od 200 kovid pacijenata.\nI Dom zdravlja od danas bez jedne kovid ambulante\nDom zdravlja Niš je saopštio da će se građani sa simptomima korona virusa od danas javljati isključivo kovid ambulanti u centralnom objektu te ustanove. Kovid ambulanta u Duvaništu, koja je bila nadležna za prijem pacijenata sa simptomima korona infekcije, privremeno je zatvorena zbog čišćenja i dezinfekcije, a nakon pada broja građana koji joj se javljaju, rečeno je u Domu zdravlja.\nKorona virus, Kovid ambulanta, NišNiš\nSvaki treći kovid pacijent imao stomačne probleme


Hiljade ljudi okupilo se u Valeti na demonstracijama koje je organizovala Mreža civilnog društva.\nDemonstranti su zahtevali energičniju reakciju policije i hapšenje odgovornih za brutalno ubistvo novinarke.\nOrganizatori protesta dali su uputstvo da se na protest dolazi bez oznaka političke pripadnosti i zabranili poslanicima da drže govore.\nNa protestu su se mogle videti parole na kojima je bila ispisana poslednja rečenica koju je Galicije objavila na svom blogu, nekoliko minuta pre atentata: „Prevaranti su svuda oko nas. Situacija je očajna „.\nMalteška blogerka Dafne Karuana Galicija, čije su optužbe o korupciji vlade dovele do prevremenih izbora u junu, poginula je u ponedeljak u eksploziji bombe postavljene ispod njenog automobila.\nOna se tokom poslednje dve godine u svojim izveštajima o korupciji fokusirala na otkrića takozvanih „panamskih papira“, odnosno 11,5 miliona dokumenata procurelih iz interne baze podataka čevrte najveće ofšor pravne firme u svetu, „Mosak Fonseka“.\nVlada Malte ponudila je juče nagradu od 1,18 miliona dolara, odnosno milion evra, i punu zaštitu donosiocu informacije o identitetu ubice novinarke.\n← TAIEX: Mediji u Srbiji pod stalnim pritiskom vlasti\nVučić „meri“ izveštavanje N1: Više Dačića, nego mog govora →


Seul: Uspešno lanisirana svemirska raketa na čvrsto gorivo\nTanjug 30. marta 2022. 08:51\nSEUL – Vojska Južne Koreje saopštila je da je danas prvi put uspešno lansirala svemirsku raketu na čvrsto gorivo, što je korak za koji se navodi da će pomoći da se konačno postave u orbitu sateliti radi boljeg praćenja pretnji, kao što je Severna Koreja.\nLansiranje je prvi takav test otkako su se Seul i Vašington prošle godine dogovorili da okončaju decenije ograničenja razvoja balističkih raketa u Južnoj Koreji, a dolazi manje od nedelju dana nakon što je Severna Koreja izvela svoj najveći raketni test do sada, prenosi Rojters.\n„Uspeh probnog lansiranja ove svemirske rakete na čvrsti pogon je važna prekretnica u jačanju odbrambene moći našeg nezavisnog svemirskog osmatračkog i izviđačkog kapaciteta u veoma važnom trenutku“, saopštilo je Ministarstvo nacionalne odbrane u Seulu, u kojem se pominje prošlonedeljni test interkontinentalne balističke rakete (ICBM) od strane Pjongjanga.\nMinistar odbrane je posmatrao lansiranje rakete, koja je razvijena „u potpunosti korejskom tehnologijom“, navodi se u saopštenju.\nJužna Koreja je lane u oktobru izvela prvo probno lansiranje rakete Nuri na tečno gorivo, prve svemirske lansirne rakete domaće proizvodnje.\nKako je tada saopšteno, prvo lansiranje rakete u njene tri faze je dobro funkcionisalo, kao i odvajanje tereta, ali postavljanje u orbitu predmeta koji trebalo da predstavlja satelit ostalo je neostvarena misija, navodi Rojters.\nZa razliku od rakete Nuri koju pokreće tečno gorivo, raketa na čvrsto gorivo poput ove koja je testirana danas je jednostavnija, jeftinija za razvoj i proizvodnju i brža za lansiranje, preciziralo je južnokorejsko ministarstvo odbrane.


Jači zemljotres pogodio i BiH, osetio se u Srbiji - Društvo - Dnevni list Danas\nPočetna » Vesti » Društvo » Jači zemljotres pogodio i BiH, osetio se u Srbiji\nU Seizmološkom zavodu navode da nema opasnosti za Srbiju\nB. Cvejić26.11.2019. 18:30\nDvadesetak minuta posle 10 časova jači zemljotres, magnitude preko 5, pogodio je danas i Bosnu i Hercegovinu, čiji je epicentar bio u blizini Mostara, a koji se osetio i u mnogim gradovima Srbije.\nU Seizmološkom zavodu Srbije potvrdili su za portal Danas da su potresi koji su se osetili u Beogradu i drugim gradovima Srbije posle 10 časova posledica tog zemljotresa u Bosni i Hercegovini, ali da još nemaju precizne podatke o njegovoj jačini niti da li je naneo štete u delovima Bosne.\n„Poslednji jači zemljotres u Bosni nije iz grupe zemljotresa koji su pogodili jutros Albaniju, ali je svakako posledica tog zemljotresa, odnosno podrhtvanja tla u Albaniji“, rečeno nam je u Seizmološkom zavodu Srbije.\nDežurni seizmolog u Republičkom seizmološkom zavodu Miodrag Petrović izjavio je danas da se, nakon jakog zemljotresa u Albaniji, i u Srbiji mogu očekivati podrhtavanja tla i slični čulni efekti, ali da građani ne treba da paniče jer se radi o efektima koji ne uzrokuju štete ili rušenje objekata.\nU Nevesinju oštećeno više objekata\nPrema prvim informacijama, u Nevesinju je bilo manje štete na građevinskim objektima.\nOštećena su zgrade opštine, gimnazije i muzičke škole, a nastava u svim školama je prekinuta.\nSa starih kuća otpadali dimnjaci i delovi fasada, a iz Berkovića je javljeno da su na školi popucali zidovi, zbog čega su učenici poslati kućama.\nOštećena je i zgrada opštine u Ljubinju. Epicentar zemljotresa bio je nedaleko od Nevesinja. Prvobitno je saopšteno da je njegova jačina bila 5,2 stepena, ali je kasnije to ispravljeno na 5,4 stepeni Rihterove skale.\nOsnovne i srednje škole u Nevesinju i sutra bez nastave\nOpštinski štab za vanredne situacije Nevesinje odlučio na današnjem sastanku da ni sutra ne bude nastave u osnovnim i srednjim školama.\nDirektor OŠ „Risto Proroković“ Mara Šaran rekla je da je bilo oštećenja na objektima nekliko područnih osnovnih škola i da oštećenja ima i na objektima matične škole, ali da nije ugrožena bezbednost učenika.\nTrenutno su najveći problem stari dimnjaci koji i dalje predstavljaju opasnost za prolaznike, naveo je on. Štab za vanredne situacije formirao je stručni tim koji će sa Civilnom zaštitom i Komunalnom policijom obići lokacije i objekte čija bi oštećenja mogla ugroziti bezbednost građana, prenosi prenosi FoNet, pozivajući se na ATV.\nPoslednji snažan zemljotres u Nevesinju registrovan je u jesen 1979. godine sa epicentrom u selu Luka, kada je oštećeno 300 kuća.\nPodsetimo, noćas je jak zemljotres pogodio Albaniju u kojem ima više poginulih i povređenih.\nBiHSeizmološki zavod SrbijezemljotresBeograd\nPredsednik i potpredsednica Stranke slobode i pravde (SSP) Dragan Đilas i Marinika Tepić dobili su pretnje smrću na društvenoj mreži Tviter, preneo je danas portal Nova.rs.


Polovni PM kranovi za stabla oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Rukovanje tovarom > Kranovi za stabla > PM\nPolovna PM kranovi za stabla na prodaju\nOvo su rezultati pretrage polovnih PM kranovi za stabla mašina koje su za prodaju. PM kranovi za stabla oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o PM kranovi za stabla u Brend sekciji.\nOvde je kompletna lista polovnih PM kranovi za stabla za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og PM kranovi za stabla koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih PM kranovi za stabla koje Vas interesuju.


ŠOKANTNI DETALJI POKUŠAJA SAMOUBISTVA! Bio je na hormonskoj terapiji, a verenica mu rekla da je trudna, TO NIJE MOGAO DA PODNESE?! - Informer\nPrava drama odigrala se danas u Studentskoj ulici broj 1 na Novom Beogradu, kada je muškarac (39) pokušao da sebi oduzme život skokom sa osmog sprata zgrade\nUbrzo su na mesto incidenta stigle policija i Hitna pomoć, dok su vatrogasci u nadi da izbegnu najgore, ispod njegovog prozora i podnožju zgrade montirali vazdušni jastuk.\nU isto vreme, shvatajući ozbiljnost situacije, specijalna jedinica policije u dogovoru sa Tužilaštvom nasilno je upala u stan i zatekla užasan prizor.\nPresečenih vena, sa posekotinama preko stomaka, muškarac (39) je visio s sprozora svoga stana. Ipak, brzom akcijom policajci su uspeli da ga uhvate i uvuku u stan.\nKako Informer saznaje na mestu incidenta od užasnutih komšija, sve je kulminiralo onda kada je muškarcu koji je zbog želje da promeni pol bio na hormonskoj terapiji, verenica saopštila da je u drugom stanju.\nNa ivici živaca, on je izgubio kontrolu i počeo nožem sebi da nanosi povrede...U trenu se našao da prozoru pretivši da će da skoči u smrt.\nProzor sa koga je pokušano samoubistvo\nIpak efikasnom akcijom spasilaca njegov pokušaj je osujećen i uskoro je vozilom Hitne pomoći prevežen u Urgentni centar gde su mu sanirane povrede.\n12:59 Beograd 5\nsamoubistvo trudnoća Novi Beograd Drama pokušaj hormonska terapija\nNAGUTAO SE TABLETA I ZAKLJUČAO U STAN! Novosadska policija i vatrogasci intervenisali SPREMNI ZA NAJGORI ISHOD/VIDEO/


U napadu ruske avijacije poginula dvojica komandanata ID (video) - Sputnjik Srbija\n07:55 23 Avgust 2019\n15:32 09.10.2015 (osveženo 16:27 09.10.2015) Preuzmite kraći link\nRuska borbena avijacija uništila je štab formacije „Liva el Hak“ u Siriji, a u napadu su poginula dvojica visokih poljskih komandanata Islamske države, kao i oko 200 boraca te terorističke organizacije, saopštio je zamenik načelnika Generalštaba Oružanih snaga Rusije Igor Makušev.\n„Direktnim udarom visokopreciznih bombi ’kab 500-S’ uništen je štab formacije ’Liva el Hak’. Prema podacima radio-presretanja, likvidirana su dvojica visokih poljskih komandanata Islamske države i oko dve stotine boraca“, rekao je Makušev.\nNa sajtu Ministarstva odbrane Rusije saopšteno je da su borci ubijeni u provinciji Raka, koju kontrolišu isljučivo teroristi Islamske države.\nAvioni ruske vojske su danas izvršili 67 poletanja tokom kojih je uništeno 60 objekata terorističke organizacije Islamska država, izjavio je zamenik načelnika Generalštaba ruske vojske Igor Makušev.\n„Za protekla 24 časa je sa baze ’Hmejmim‘ izvršeno 67 poletanja, a avioni Su-34M i Su-25CM uništili su 60 terorističkih objekata”, precizirao je on.\nPrema njegovim rečima, u napadu ruskih aviona na sedište terorističke grupacije „Lia el Hak“ ubijena su dva komandanta i oko 200 militanata.\nOn je dodao da je ruska avijacija ukupno uništila 17 terorističkih kampova, fabriku za remont oklopnih vozila, šest skladišta municije i goriva, 17 oklopnih vozila, dva protivavionska raketna sistema, šest kontrolnih centara, i 16 uporišta sa vojnom tehnikom.\nRusija je operaciju borbe protiv terorističke organizacije Islamska država započela 30. septembra. Rusija se za tu operaciju odlučila nakon molbe sirijskog predsednika Bašara el Asada. Avijacija koja se koristi prilikom bombardovanja terorističkih položaja sastavljena je od jurišnih aviona Su-25, bombardera Su-24M, Su-34, a u pratnji bombardera su i lovci Su-30CM.\nborba protiv terorizma, bombardovanje, Igor Makušev, Sirija\n07:23Marin Le Pen: EU stvara parodiju na Hladni rat\n07:02Kako je Makron oživeo ideju od koje se Americi diže kosa na glavi (video)\n22/08 22:55Preokretom u Humskoj Partizan sa prednošću ide u Norvešku\n22/08 22:46Zašto policajci iz Albanije špartaju pograničnim selima u Crnoj Gori\n22/08 22:38Peking pozvao Vašington da ne razmešta rakete u Azijsko-pacifičkom regionu


TRAGEDIJA Turska u šoku, fudbalski heroj posle saobraćajke izgubio život jer niko nije video kako se smrzava! /VIDEO/\nFoto: Šehmus Ozer / Facebook\nTurska javnost ostala je u šoku kada je obelodanjeno da je fudbaler Šehmus Ozer izgubio život posle saobraćajne nesreće i to samo šest dana nakon što je proglašen za sportskog heroja, zbog podviga sa niželigaškim klubom.\nOzer je, naime, prošle sedmice dao gol slavnom Fenerbahčeu za 1:1 u Kupu, što je predstavljalo senzaciju imajući u vidu da je nastupao za nižerazredni Amedspor.\nNo, u ponedeljak uveče porodica je policiji prijavila njegov nestanak, a onda je usledilo šokantno otkriće policije.\nOvaj 36-godišnjak je, za volanom automobila, sleteo sa puta. I, iako nije poginuo prilikom pada niz liticu, već ostao zarobljen unutra, kola su mu se tako postavila da prolaznici nisu mogli ni da primete da se on tu nalazi.\nKada se do mesta nesreće došlo dva dana kasnije, utvrđeno je da je nesrećni Ozer, povređen u padu, zapravo preminuo usled smrzavanja.


BiH ostaje dio globalne borbe protiv terorizma\nCrnadak na sastanku koalicije protiv ISIS-a: BiH ostaje dio globalne borbe protiv terorizma\nMinistar vanjskih poslova BiH predstavio i dosadašnje zakonodavne aktivnosti BiH na polju sprečavanja odlaska na strana ratišta, strategije za prevenciju i borbu protiv terorizma i onemogućavanja finansiranja terorističkih aktivnosti\nDejan Maksimovic | 13.02.2018\nSARAJEVO (AA) – Igor Crnadak, ministar vanjskih poslova Bosne i Hercegovine, na poziv Sheikh Sabah Khalid Al-Hamad Al-Sabah, zamjenika premijera i ministra inostranih poslova Kuvajta, učestvovao je danas na ministarskom sastanku međunarodne koalicije za borbu protiv ISIS-a, prenosi Anadolu Agency (AA).\nIz Ministarstva vanjskih poslova BiH (MVP) ističu da je sastanak u Kuvajtu otvoren govorima domaćina Al-Sabaha i Rexa Tillersona, državnog sekretara Sjedinjenih Američkih Država. Dodaje se da se prije početka ministarskog sastanka Crnadak susreo se sa Tillersonom.\nPrije obraćanja učesnika ministarskog sastanka, prezentovan je najnoviji izvještaj o situaciji na terenu i vojnim uspjesima koalicije protiv ISIS-a u posljednjih godinu dana na teritoriji Sirije i Iraka.\nTokom obraćanja, Crnadak je obavijestio učesnike da BiH ostaje snažno opredijeljena da bude dio globalne borbe protiv terorizma. Naglasio je da će BiH nastaviti da podržava koaliciju u diplomatskom i političkom smislu, ali i, u skladu sa svojim mogućnostima, u formi materijalne pomoći, nakon dosadašnjih donacija od oko 1.100 tona municije za iračku vojsku.\nBorba protiv ISIS-a Igor Crnadak Kuvajt međunarodna koalicija\nKuvajt: Pješčana oluja, vjetrovi i visoke temperature do kraja sedmice


Tema: KOŠTUNICA: ne damo kosovo ni da daju nagradu koju nudi gordon braun iz britanije!!!!\nPredsednik Vlade Srbije Vojislav Koštunica poručio je da se Srbija, ni pod kakvim pritiscima ili, još gore, u zamenu za nagrade, neće odreći svog prava na očuvanje suvereniteta i teritorijalne celovitosti zemlje u međunarodno priznatim granicama. Premijer Srbije saopštio je da je to njegov odgovor premijeru Velike Britanije Gordanu Braunu, koji je rekao da Srbija treba da prizna nezavisnost Kosova kako bi mogla da postane članica EU.\nKoštunica je u saopštenju za javnost ukazao da je takav odgovor dao 'jednom zauvek' kada je, u Skupštini Srbije, kao predsednik Vlade Srbije, polagao zakletvu na odanost Republici Srbiji i na poštovanje Ustava Srbije. 'Siguran sam da će svaki predsednik Vlade Srbije na isti način odgovoriti na ponude da se Srbija odrekne bilo kog dela svoje teritorije u zamenu za neke pogodnosti', naglasio je Koštunica.\nRe: KOŠTUNICA: ne damo kosovo ni da daju nagradu koju nudi gordon braun iz britanije!\nŠta će drugo da kaže, siroma'... :sad:\nTretiraju nas kako im se namestimo...


Naslovnica NAJNOVIJE Politika Sin šefice bh. diplomatije Bisere Turković postao službenik Ambasade BiH u Kataru\nOvu informaciju za Klix.ba je potvrdila šefica bh. diplomatije kazavši da njegovo imenovanje nije stiglo iz Ministarstva vanjskih poslova BiH već iz jedne državne agencije. Kako nezvanično saznajemo riječ je o Obavještajno-sigurnosnoj agenciji (OSA).\nPodsjetimo da je prije imenovanja na ministarsku funkciju Turković bila ambasadorica upravo u Kataru.\nAli Turković je u žižu interesovanja domaćih medija došao u februaru ove godine kada je išao sa majkom u Sjedinjene Američke Države tokom službene posjete ministrice vanjskih poslova BiH.\nNa pitanje o tome da li je njen sin prisustvovao službenim sastancima, Turković je odgovorila riječima da ne prisustvuje “ako ne postoji potreba” te da nije bio prisutan na sastanku s američkim državnim sekretarom Mikeom Pompeom i na nekim od sastanaka, ali da joj je pomagao kada je to bilo potrebno.


Sarađuju Banjaluka i Subotica\nSrna 08.10.2014 14:13\nBANJALUKA - Gradonačelnik Banjaluke Slobodan Gavranović i gradonačelnik Subotice Jene Maglai potpisali su danas u Banjaluci pismo namjere o saradnji dva grada.\n"Naš cilj je potpisivanje sporazuma o saradnji i prijateljstvu dva grada. Do tada ćemo zadužiti odgovarajuće gradske službe da definišu konkretne protokole, sa jasnim programima, mjerama i rokovima realizacije u svakoj od oblasti saradnje", rekao je Gavranović novinarima nakon svečanosti potpisivanja pisma namjere.\n"Naši gradovi i regije su veoma bliski i od ranije, sarađivali smo u mnogim oblastima, poput ekonomije i kulture. Želimo da obnovimo tu saradnju koja je ranije postojala i podignemo je na viši nivo", naveo je Maglai.\nMaglai je zahvalio današnjim domaćinima za poziv i mogućnost uspostavljanja saradnje, ističući da Subotica i Banjaluka imaju mnogo zajedničkog i da, osim u oblasti ekonomije i kulture, mogu da sarađuju i u oblasti turizma, zdravstvene i socijalne zaštite.\n"Prvenstveno treba da se oslonimo na sopstvene snage, na regije koje su bliske i regije koje imaju zajedničke interese da sarađuju, a ne da tražimo pomoć sa strane", dodao je Maglai.


Vlada odobrila raspodelu dobiti Pošte Srbije - Dnevni list Danas\n1Piše: Danas Online 15. novembra 2017. 11.11\n– Ovakav ishod je usledio nakon konstruktivnog i argumentovanog razgovora premijerke Ane Brnabić, ministra Milana Krkobabića zaduženog za koordinaciju rada javnih preduzeća i v.d. direktora Pošte Srbije Mire Petrović, a nakon toga i na zajedničkom sastanku sa predstavnicima dva reprezentativna sindikata u ovom javnom preduzeću – Sindikata PTT Srbije i Sindikata PTT „Nezavisnost” – rečeno je u saoštenju.\n– Obaveštavamo javnost da je usled nezakonite blokade rada Regionalno poštansko logističkog centra „Beograd“, koji predstavlja žilu kucavicu JP „Pošta Srbije“, došlo do višednevnog prekida procesa rada u delatnosti od opšteg interesa, koja je poverena našem preduzeću, na koji način je naneta velika šteta zbog kašnjenja pri uručenju pošiljaka. Stručne službe Pošte Srbije intenzivno rade na sagledavanju direktne i indirektne štete koju je naše preduzeće pretrpelo usled višednevne nezakonite blokade rada Regionalnog poštansko-logističkog centra „Beograd”, zbog čega se prema učesnicima preduzimaju sve zakonom predviđene mere kako bi takvo ponašanje bilo sankcionisano, navodi se u saopštenu.\nmira petrovic, pošta srbijeBeograd\n15. novembra 2017. u 11.54


Sudbina Igara u Los Anđelesu u rukama Trampa? – Sport ONLINE\nIzbor Donalda Trampa za predsednika SAD mogao bi da utiče na šanse Los Anđelesa za dobijanje organizacije Olimpijskih igara 2024. godine.\nOvu tvrdnju u svom tekstu naveo je AP.\nPrema nekim izjavama za AP, Trampove izjave o muslimanima i Meksikancima nisu primerene i mogle bi da uvrede neke od 98 članova komiteta koji će učestvovati u glasanju.\n„Moglo bi da utiče“, rekao je Dik Paund iz Kanade, koji je član MOK sa najdužim stažom.\n„Ako se pojavi tamo, kao neko ko očigledno hrani svoju publiku, onda nema razloga da misli da ne može da doprinese izboru Los Anđelesa“, kazao je Paund.\nDelegat MOK iz Južne Afrike Sem Ramsami, čiju je zemlju Tramp opisao kao „veoma opasan haos“, rekao je da izbor novog predsednika SAD na njega neće uticati.\n„On je bio nepristojan prema svima, ali ne verujem da će to uticati na proces glasanja“, istakao je Ramsami.\n„Videli smo njegov govor posle izbora, to je već drugačiji čovek“, primetio je Fasel.\n„Radujemo se što ćemo blisko sarađivati sa Trampom i njegovom administracijom, i uvereni smo da možemo da uspešno organizujemo Olimpijske igre“, navodi se u saopštenju Odbora.\nPredsednik MOK Tomas Bah čestitao je Trampu na izboru za predsednika SAD i poželeo mu sve najbolje tokom mandata.\nGradonačelnik Los Anđelesa Erik Garseti, koji je iz Demokratske stranke, čiji je kandidat bila Klintonova, rekao je u avgustu da bi izbor Trampa mogao da „odbije“ delegate MOK.\n„Mislim da neki delegati mogu da kažu: ‘Čekaj, da li možemo da idemo u takvu zemlju gde ćemo čuti stvari koje nas vređaju?“, rekao je tada Garseti.\nAmerički delegat u MOK Anita Defrank ocenila je da će Garseti ostati važniji za glasanje od Trampa.\n„Grad je taj koji je domaćin Olimpijskih igara, a njegov gradonačelnik potpisuje dokumenta. To ne radi predsednik države“, zaključila je Defrank.


Naučnici: Besmislene teorije zavere o 5G i korona virusu | Ist Media\n12:21: PM Wednesday September 16, 2020\nMedju brojnim teorijama zavere o korona virusu, društvenim mrežama se šire tvrdnje da je za širenje Covid-19 odgovorna 5G tehnologija, što je naučna zajednica odbacila kao besmislicu i glupost, dok vlasti u Velikoj Britaniji ispituju da li su predajnici mobilnih mreža zapaljeni pod uticajem neosnovanih tvrdnji, prenosi Radio slobodna Evropa (RSE) izveštaje svetskih medija.\nKovan u videu navodi da je Vuhan prvi grad koji je potpuno pokriven 5G mrežom, kao i da je Kina pokrenula tu mrežu u oktobru 2019. godine, dva meseca pre izbijanja epidemije. Međutim, ističe AFP, ne samo što se korona virus nije pojavio prvo u Kini, koja je pionir 5G mreže, već se proširio mnogim zemljama bez te mreže kao što su Iran ili Francuska.\nMedju brojnim raspravama o podmukloj vezi postavljanja 5G mreže i Covid-19 je i teorija da se korona virus koristi za prikrivanje opasnih posledica mobilne mreže pete generacije, ukazuje Juronjuz.\nSituacija u Velikoj Britaniji s tim teorijama zavere se, kako navodi Juronjuz, intenzivirala posle izveštaja da su predajnici telefonske mreže namerno zapaljeni. Posle video snimka zapaljenog predajnika u Birmingemu, jedan korisnik na Fejsbuka je odgovorio: “Sve ih treba spaliti!! Korona virus je samo zataškavanje… 5G ubije sve. Previše je snažan”. Drugi je odgovorio da “uništava živote”, dok “vlada ćuti i krivi pacove i slepe miševe u Kini”.\nKad je reč o zdravstvenim posledicama mobilnih mreža Svetska zdravstvena organizacija je saopštila da posle mnogih istraživanja “štetne posledice po zdravlje nisu kauzalno povezane s izlaganjem bežičnoj tehnologiji”.\nMedju poznatim ličnostima koje su prosledjivale teorije o vezi 5G i pandemije Covid-19 bio je i američki glumac Vudi Harelson. On je na Instagramu napisao da nije “potpuno” ispitao tu teoriju, ali da je “veoma interesantna”. “Mnogo mojih prijatelja govori o negativnim efektima 5G”.


RTS :: Naučnici utvrdili da muzičari i igrači imaju drugačiju strukturu mozga\nNauka Naučnici utvrdili da muzičari i igrači imaju drugačiju strukturu mozga\nčetvrtak, 14. nov 2019, 09:31 -> 10:57\nKažu da je potrebno deset hiljada sati treninga da bi se postalo vrhunski baletski igrač. Neurolozi su istraživali šta se dešava u mozgu igrača dok uče koreografiju.\nNeurologija igre je još uvek veoma mlado polje nauke. Balerine i baletani, neurolozi, lekari i psiholozi ujedinili su se u jedinstvenom projektu koji istražuje kako izvođači uče i koje tehnike mogu da koriste da bi unapredili svoje veštine.\n„Kada učim korake, volim da budem gotovo direktno iza koreografa kako bih mogla da imitiram njegove pokrete“, kaže balerina Džema Pičli-Gejl.\n„Postoji određena vrsta moždanih ćelija koja se aktivira kada ste u pokretu, ali i kada posmatrate taj pokret. Dakle, ako posmatrate nekoga kako igra, u vašem mozgu aktivira se isti centar kao da i sami igrate“, napominje dr Ričard Tomas, psiholog.\n„Veoma je teško mozgu kada uči nove stvari i zahteva vreme da ga telo usvoji, da bude udobno, ali jednom kada je tu, onda možete bez problema sve da izvedete na sceni“, dodaje Džema.\nPojedini delovi mozga igrača posebno su specijalizovani da registruju plesne pokrete. Struktura mozga igrača i muzičara se razlikuje od ostatka populacije u oblastima koje su odgovorne za procesuiranje pokreta i zvuka.\nStudije pokazuju kako, tokom treninga, mozgovi dvoje ljudi postaju sinhronizovani na istoj frekvenciji. To omogućava glatku saradnju, koja je neophodna za stvaranje i harmoniju muzike i pokreta.\n(petak, 15. nov 2019, 08:02) - Ivan Zgrozeni [neregistrovani]\n(četvrtak, 14. nov 2019, 15:38) - Paja [neregistrovani]\n(četvrtak, 14. nov 2019, 14:55) - Furioso [neregistrovani]


Naši džudisti konstantno uzimaju medalje - Srbobran Danas\nNaši džudisti konstantno uzimaju medalje\nDžudo klub „Turija“ je u vikendu za nama uspeo da obogati svoju već punu vitrinu, sa nagradama za par novih odličija. Na Prvenstvu Vojvodine za poletarce i kadete, ovaj sportski kolektiv je ostvario odlične rezultate.\nU subotu, 2. februara, Stepanovićevo je bilo domaćin Prvenstva Vojvodine za poletarce i kadete, a turijski klub je na tom takmičenju imao 9 takmičara, 3 u kadetskoj i 6 u poletarskoj konkurenciji. Pomenute medalje osvojili su poletarci: zlatne za Svetozara Mališevića i Nikolu Viraga, srebrne za Božanu Jovanović i Mirjanu Ćelbabin, dok su Jovana Jovanović i Milica Arbutina osvojile peta mesta.\nKod kadeta se najbolje plasirala Dragana Rakić, koja je zauzela peto mesto i plasirala se na Prvenstvo Srbije. Pored Dragane u ovoj konkurenciji nastupili su Branislav Crveni i Mihajlo Šajin. Ekipu su na ekspediciju osvajanja Vojvodine, vodili treneri Milan Srdanović i Katica Tomić. Trener Milan Srdanović nam je potvrdio da je džudo klub „Turija“ po broju osvojenih priznanja i broju učesnika bio 3. u konkurenciji od 30 i nešto klubova.\nIako smo na uspehe ovog kluba navikli, uvek rado pominjemo svaku novoosvojenu nagradu i ime onog koji ju je zaslužio, kako bi znali da je to što rade važno svima nama.\nSledeće veliko takmičenje na kom će ovaj klub imati priliku da pokupi značajan broj odličija je turnir „TURIJA 2019“. koji će se održati u srbobranskoj sportskoj hali 3. marta po 21. put. Ova tradicionalna sportska smotra počeće u 11:00 časova i kao do sad očekuje se veliki broj takmičara iz zemlje i inostranstva. Za sad su najavljeni takmičari iz Republike Srpske, Makedonije i Rumunije, a očekuje se dolazak Mađarske i Hrvatske ekipe. Takmičenje se organizuje za decu od 9 do 14 godina.\n23. avgusta 2019., 04:26


Hotel Katerina, Olimpik Bič, Grčka - Turizaminfo\nHotel Katerina – nalazi se u mirnom delu Olimpik Bič -a, na 50 metara od plaže u neposrednoj blizini šetališta. Hotel raspolaže sa dvokredvetnim, trokrevetnim i četvorokrevetnim studijima i apartmanima.\nSvi studiji i apartmani sadrže kompletno opremljenu kuhinju, kupatilo, klima uređaj, bežični internet, STV sa našim kanalima. U neposrednoj blizini vile se nalazi supermarket, pekara, internet cafe…\nUkoliko ste smešteni bilo gde u Olimpik biču, a hoćete da uživate u pravoj grčkoj hrani i grčkom ambijentu, možete se pretplatiti po najpovoljnijim cenama na doručak, ručak i večeru.\nZa sve naše goste organizujemo živu muziku po potrebi (grčko veče, srpsko veče) i jednodnevne izlete – ekskurzije.\nOlimpik Bič predstavlja pravi kompromis između mirnog i aktivnog odmora. Može se reći da spada u mirnija letovališta, te je prvenstveno namenjeno onima koji odmor žele da oprovedu u opuštanju i relakcsaciji, a naročito se preporučuje porodicama sa manjom decom.\nOlimpik Bič odlikuje prijatna klima, velika peščana plaža, mnoštvo prodavnica i restorana kao i pešačkih zona koju čine dve ulice paralelno sa morem.\nLjubitelje kupovine grčki trgovci će sigurno privući bogatom ponudom suvenira, nakita, krzna, odeće. Pešačka zona je prepuna buticima, tavernama, barovima, rent a car agencijama, a ima i dobro snabdevenih supermarketa, poslastičarnica i pekara.


Dijaspora rado pomaže ljudima kojima je pomoć neophodna - Dijaspora na vezi\nDijaspora na vezi > Aktuelno > Dijaspora rado pomaže ljudima kojima je pomoć neophodna\nNajveći broj Srba iz dijaspore donirao bi novac matičnoj zemlji u slučaju nepogoda i vanrednih situacija, pokazuje istraživanje koje je sprovela Fondacija „Ana i Vlade Divac“. Nešto manji broj rado učestvuje u projektima koji se tiču položaja socijalno urgoženih osoba u Srbiji, kao i onim čiji je cilj da unaprede ekonomiju, obrazovanje, zdravstvo i sport.\nU prethodnih godinu dana oko 68% ljudi iz dijaspore doniralo je za zdravstvo u Srbiji, a više od polovine njih uplaćivalo je novac za smanjenje siromaštva.\n„Ljudima iz dijaspore je lako da saznaju o zdravstveno ugroženim pojedincima, jer su mediji prepuni vesti i apela za pomoć. Donatori do informacija češće dolaze preko neprofitnih organizacija koje prikupljaju pomoć i na osnovu tih saznanja donose odluku gde i kome će donirati. Grupe donatora iz dijaspore odvajaju sredstva i za poboljšanje institucionalnog okvira u Republici Srbiji, jer smatraju da na takav način utiču na srž problema čije rešavanje može da poboljša kvalitet života svih građana i građanki“, stoji u publikaciji Davanje za opšte dobro iz dijaspore.\nKada treba da doniraju novac, pojedinci u dijaspori u više od polovine slučajeva to čine tako što daju lično onima kojima je pomoć potrebna, a nešto ređe uplaćuju organizacijama, odnosno fondacijama.\n„Populacija donatora ima širok dijapazon davanja sa skoro istim procentom davanja usmerenim ka osobama kojima je pomoć najpotrebnija i organizacijama/fondacijama iz Srbije (oko 40%). Za njima slede organizacije/fondacije iz dijaspore, te državne institucije“, navodi se u istraživanju.\nNa osnovu odgovora koji su ispitanici davali, pretpostavlja se da će u narednih godinu dana opštoj populaciji iz dijaspore u fokusu biti smanjenje siromaštva, na šta će ići oko 60% budućih donacija. U narednom periodu delimično se menja i fokus donatora, koji će u narednih 12 meseci najviše davati na obrazovanje i na smanjenje siromaštva.\nPored novčanih davanja, iz dijaspore stiže i pomoć u robi, i to obući i odeći, ali i robi široke potrošnje, a prema rezultatima istraživanja, u narednih godinu dana će se robna davanja povećati duplo (od 24 na 47 posto). Kao razlog za doniranje ljudi iz dijaspore uglavnom navode pomoć onima kojima je teško, i u najvećem broju slučajeva doniraju uplatom na bankovni račun.\n„Oko 54% donatora koristi Pay Pal, za razliku od stanovnika opšte populacije iz dijaspore koja ga koristi samo u devet odsto slučajeva“, navodi se u istraživanju.\nAko ne doniraju, građani iz dijaspore kao razlog navode nedostatak sredstava, dok je kod donatora najveći razlog manjak poverenja u organizacije/fondacije koje distribuiraju pomoć. Kada je reč o načinu na koji se informišu o tome kome je u matičnoj zemlji potrebna pomoć, istraživanje pokazuje da se donatori najviše informišu putem interneta, dok se predstavnici opšte populacije najčešće informišu gledajući televiziju.\nTagovi : doniranje,donori,Pay Pal,poverenje


Neplaćeni rad čini 21,9 odsto BDP Srbije – Balkanekspresrb.rs\nPotpredsednica Vlade Republike Srbije i predsednica Koordinacionog tela za rodnu ravnopravnost Zorana Mihajlović izjavila je danas da je Srbija druga zemlja u svetu koja je, u saradnji sa UN WOMEN i Vladom Velike Britanije, sprovela ekonomsku analizu neplaćenih poslova staranja o porodici i u domaćinstvu.\nMihajlović je na konferenciji “Rodno odgovorno upravljanje – preraspodela neplaćenog rada” istakla da je pomenuta analiza urađena sa ciljem da se poboljša kvalitet života žena i da se učini više u ravnopravnoj raspodeli neplaćenog rada.\nOna je navela da analiza pokazuje da neplaćeni poslovi u domaćinstvu, koje uglavnom obavljaju žene, imaju svoju vrednost i čine 21,9 odsto BDP-a Srbije.\nPrema njenim rečima, 96 odsto žena kao razlog za skraćeno radno vreme navodi upravo brigu o deci i porodici, a samo četiri odsto muškaraca traži isto.\nŽene 20 odsto svog vremena provode u neplaćenim poslovima. Očekujem da iz ovoga proizađu određene odluke, da budu deo zakona i da nastavimo dalje zajedno da radimo na stvaranju rodno ravnopravnog društva, poručila je Mihajlović.\nMinistarka za ljudska i manjinska prava i društveni dijalog Gordana Čomić istakla je da se mora razgovarati o tome koliko svaka žena doprinosi razvoju društva, koliko košta briga o kući, o drugima i starijima, a koja, bez ikakve novčane nadoknade, uglavnom pada na žene.\nZamenica Ambasadorke Ujedinjenog Kraljevstva u Srbiji Rebeka Fabrici objasnila je da je ekonomska analiza neplaćenih poslova u oblasti staranja sprovedena u okviru projekta “Rodno odgovorno upravljanje – preraspodela neplaćenog rada”.\nOvaj projekat je, kako je precizirala, finansiran kroz Fond za dobru upravu Vlade Velike Britanije zajedno sa Vladom Srbije, a pokazao je da neplaćeni rad, koji uglavnom obavljaju žene, iznosi 9,2 miliajrde evra, odnosno 21,9 odsto BDP.\nPrema njenim rečima, ravnopravna raspodela ovog posla, kao i podrška institucija kroz usluge, dovešće do osnaživanja žena, ali i do opšteg ekonomskog i društvenog razvoja.\nOna je izrazila zadovoljstvo što je Vlada Srbije spremna da aktivno radi na izmenama pravnih akata i pružanja usluga koje će pokrenuti promene.\nMoramo da se više angažujemo na uključivanju muškaraca u roditeljstvo i kućne poslove, da uvodimo nove sisteme podrške koji bi doprineli preraspodeli neplaćenog rada. Želimo da pružimo sisteme podrške donosiocima odluka, poručila je ona.\nProjekat “Rodno odgovorno upravljanje – preraspodela neplaćenog rada” realizovali su Koordinaciono telo za rodnu ravnopravnost i UN Women, uz podršku Vlade Ujedinjenog Kraljevstva i Ambasade Velike Britanije u Srbiji.


Laguna - Bukmarker - Izdvajamo: Ogled o umoru - Knjige o kojima se priča\nIzdvajamo: Ogled o umoru\nFilozofsko-esejistička priča Petera Handkea „Ogled o umoru“ nastala je 1989. godine, tokom njegovog trogodišnjeg „putovanja po svetu“. Reč je o prvom u seriji od pet „ogleda“, u kojima se pisac bavi analizom svojih iskustava (stanja ili osećanja, strasti, stvari ili mesta). U „Ogledu o umoru“, on pripoveda kratke, epizodične priče o doživljenim umorima kako bi objasnio njihov uticaj na percepciju ili „pogled na svet“. On razmatra sociološke, psihološke, filozofske i poetske aspekte umora i opisuje razlike između „dobrih“ i „loših“ umora. Loš ili „zloćudan“ umor, na primer, udaljava umornog pojedinca od sveta i sebe samog, izobličuje percepciju, pomućuje čula i vodi nasilju nad sobom i drugima. Dobar ili „lepši“ umor, pak, koncentriše našu pažnju, kao i prateće kontemplativne senzacije našeg bivstvovanja u sebi i svetu; on stvara osećanje kohezije i zajedništva i stoga predstavlja izvorište mira. Dijaloška forma argumenta i kontraargumenta omogućava Handkeu da svoja sećanja i utiske preispituje i analizira paralelno sa izlaganjem. On nam ni u jednom trenutku ne pruža konkretnu definiciju umora: iako ga svojim kratkim pričama osvetljava iz više uglova, „fenomen“ do samog kraja ostaje otvoren za tumačenje. Piščeva objašnjenja pozitivnih i negativnih stanja izazvanih fenomenom umora zasnovana su na filozofskom učenju Martina Hajdegera, ali se ime poznatog filozofa nigde eksplicitno ne pominje.


Vreme 1435 - Licni stav – Prava osoba lisenih slobode: Policija bije, a ne odgovara\nKada je reč o policijskoj torturi u Srbiji, stanje je bolje nego pre 2000. godine, ali se od 2011. pogoršava\nKomitet protiv torture Saveta Evrope (CPT) nedavno je objavio peti po redu izveštaj o stanju prava osoba lišenih slobode u Srbiji u kome, za one koji se bave ovom temom, nije istaknuto manje-više ništa novo, osim da se stanje od posete 2011. i 2015. godine u neku ruku i pogoršalo. Ovaj zaključak izvodim iz činjenice da je CPT do sada Srbiju posećivao u redovnim intervalima od 4 godine, i da je ovaj izveštaj nastao nakon tzv. ad hoc tj. prevremene posete koju CPT sprovodi onda kada ustanovi da u postupanju bezbednosnih organa postoje problemi koji se već godinama ne rešavaju ili koji su sistemske prirode. U svakom slučaju, najprostiji zaključak koji bi se mogao izvući nakon čitanja nalaza CPT jeste da u Srbiji "policija bije, a ne odgovara".\nRuku na srce, ne može se tvrditi da je policijska tortura sistemska pojava kao što je to bio slučaj u periodu pre 5. oktobra 2000. godine, i da je određeni napredak u ovoj oblasti napravljen u prethodnih dvadesetak godina. Međutim, ako se pažljivo pročitaju nalazi CPT iz 2004, 2007, 2011. i 2015. godine, može se zaključiti da je obrazac ponašanja policijskih službenika zaduženih za otkrivanje i suzbijanje krivičnih dela ostao manje-više nepromenjen, i da je u njihovom radu u prvim satima lišenja slobode prisutno korišćenje električnih šokova, vezivanje u bolnom položaju, udarci pesnicama, gumenim i bejzbol palicama, simulacija gušenja plastičnim kesama, vređanje, zastrašivanje i slično. U najvećem broju slučajeva, ovakvo postupanje je plod težnje policijskih službenika da okončaju istragu u najkraćem mogućem roku i da od osumnjičenih iznude priznanje koje će kasnije dovesti do njihove brze i efikasne osude.\nOZBILJNI NAVODI: Iako Zakonik o krivičnom postupku u čl. 16 zabranjuje da se dokazi prikupljeni na nedozvoljeni način koriste u krivičnom postupku (što tortura svakako jeste), puna primena te odredbe u mnogome zavisi od advokata, tužilaca i sudija. Upravo je tokom ove posete CPT posebnu pažnju obratio na rad pravosudnih organa i način na koji oni reaguju kada se pojave ozbiljni navodi o policijskom zlostavljanju. Kada kažemo "navod", mislimo na svaku okolnost u kojoj nastaje osnov sumnje da je osoba koja je lišena slobode od strane policije pretrpela neki oblik zlostavljanja. Drugim rečima, sumnja o neadekvatnom policijskom postupanju mora se javiti kada se osumnjičeni izvede pred sudiju ili tužioca vidno iscrpljen, sa masnicama na licu i tragovima krvi na odeći i obući, ali i kada u razgovoru sa njima kaže da su mu policajci pretili ili da su ga tretirali na način koji, na primer, ne ostavlja ljudskom oku vidljive tragove – poput elektroškova ili unutrašnjih povreda koje je osoba pretrpela od udaraca nanetih preko policijskog prsluka (tzv. pancir). Nažalost, ovi i mnogi drugi scenariji po pravilu ne bude nikakvu reakciju kod pravosudnih organa, koji u odnosu na ove slučajeve zauzimaju, kako CPT navodi, "pasivan stav".\nPored pasivnog stava pravosudnih organa, kao problem je naveden i rad advokata po službenoj dužnosti koji se dodeljuju onim ljudima koji ne mogu da priušte branioca po svom izboru, i to najčešće tako što ih, uz odobrenje tužioca, poziva policija. CPT godinama upozorava da je u Srbiji neophodno uspostaviti adekvatan sistem postavljanja advokata po službenoj dužnost koji bi sprečio čitav niz zloupotreba koje dolaze od policije, a od kojih je svakako najpoznatija ona koja se odnosi na postavljanje advokata koji će ignorisati činjenicu da je njihov branjenik u vidno lošem stanju doveden na poverljiv razgovor. Tako su zabeleženi slučajevi u kojima policija favorizuje one advokate koji se ne obaziru na tragove mučenja, i koji se staraju da osumnjičeni u njihovom prisustvu potpiše priznanje koje će se kasnije izuzetno teško osporiti jer je pretpostavka da je advokat bio tu da ukaže na takvo postupanje i zaštiti klijenta. Setimo se samo slučaja pred Evropskim sudom Stanimirović protiv Srbije, u kome je tek nakon odluke suda u Strazburu gospodin Stanimirović oslobođen jer je priznanje koje je dao u postupku protiv njega iznuđeno uz primenu mučenja koje su ignorisali i sudija i tužilac i inicijalno postavljeni advokat. Gospodin Stanimirović je pre toga u zatvoru proveo 16 godina.\nNeki bi pomislili – dobro, ako neće advokat da pomogne, osumnjičeni bi mogao da zatraži lekarski pregled i da se na taj način obezbede dokazi o povredama koje bi policija kasnije morala da objasni i koji bi doveli u pitanje i izjavu datu u policiji i rad advokata. Nažalost, i praksa i pravni okvir u mnogome otežavaju takav ishod jer se lekarski pregledi po pravili obavljaju u prisustvu istih onih policajaca koji su učestvovali u lišenju slobode, a vrlo često u prisustvu onih policajaca koji su učestvovali u zlostavljanju. Pored toga, preglede najčešće obavljaju nekompetentni lekari koji ne koriste forenzička znanja i tehnike koji mogu precizno da opišu povrede i naprave uzročno-posledičnu vezu između izjave osumnjičenog i opisanih povreda. Veštačenje povreda po pravilu dolazi godinama kasnije i svodi se na analizu medicinske dokumentacije koju je šturo sačinio npr. doktor opšte prakse ili zatvorski doktor koji po struci nije specijalista sudske medicine. Samim tim, dokazna snaga takve dokumentacije je izuzetno slaba. Ipak, u najvećem broju slučajeva do veštačenja i ne dođe jer većina navoda o zlostavljanju nikada ni ne završi na sudu, a tužilac ga ne naloži tokom predistražne ili istražne faze krivičnog postupka.\nTUŽIOCI POD LUPOM: CPT se prvi put ove godine bavio i kvalitetom onog malog broja postupaka koji su nekim čudom završili na sudu, ali i načinom na koji su tužioci sprovodili istragu. Zaključak koji je ovo telo izvuklo jeste da u najvećem broju slučajeva tužioci poveravaju istragu policiji i da je njihov rad "kabinetski" tj. tužilac u svojoj kancelariji analizira dokumenta koja im dostavlja policija koja je ispitala navode određene osobe o neadekvatnom postupanju. Drugim rečima, u najvećem broju slučajeva policijsku torturu istražuje policija, ili kako je to Evropski sud u svojoj praksi nekoliko puta opisao, "kolege istražuju kolege". Teško je zamisliti da u takvom jednom postupku postoji neophodna nezavisnost i nepristrasnost i da će žrtva zlostavljanja slabijeg socijalnog statusa, koja ne može da priušti kvalitetnog advokata, imati kapaciteta da krivično goni policijske službenike koji se kriju iza dobro osmišljenog sistema za izbegavanje odgovornosti.\nČak i kada se odgovornost utvrdi, kazna za policijskog službenika će u 95% slučajeva biti uslovna osuda, što znači da će isti taj službenik nastaviti da radi u policiji bez straha da njegovo postupanje sa sobom nosi odgovornost. Kao ilustrativan slučaj u izveštaju je naveden rad Osnovnog suda u Sremskoj Mitrovici koji je jednom istom policijskom službeniku dva puta izrekao uslovnu osudu za krivično delo zlostavljanje i mučenje. Na sve ovo treba dodati i da postupci protiv policijskih službenika traju nerazumno dugo, što za žrtvu zlostavljanja predstavlja dodatnu traumu, a nije neuobičajeno i da postupak u kome su postojali jasni dokazi o mučenju apsolutno zastari zbog čestog neodazivanja osumnjičenih policajaca na ročišta. Beogradski centar za ljudska prava još uvek u svom radu nije naišao na slučaj u kome je policija prinudno dovela svog kolegu na ročište jer se nije odazvao na poziv suda, što se ne može baš reći za druge krivične postupke koji su pokrenuti protiv "običnih građana".\nPROBLEM NEKAŽNJIVOSTI: Jedini zaključak koji bi se mogao izvući iz navedenog izveštaja jeste da u Srbiji postoji ozbiljan problem nekažnjivosti za slučajeve mučenja i drugih oblika zlostavljanja i da je taj trend ostao nepromenjen od kada se o Srbiji objavljuju izveštaji ove prirode. Čitajući izveštaj u celini, možemo zaključiti da su nadležni državni organi u proteklih par decenija uložili više truda da razviju sistem za izbegavanje odgovornosti koji se sastoji od prećutnog dogovora na relaciji policija, tužilaštvo, "policijski advokati" i lekari, nego što su odlučili da se uhvate u koštac sa pojavom koja podriva jednu od najvažnijih normi međunarodnog običajnog prava – apsolutnu zabranu zlostavljanja. Takav sistem stvara atmosferu u kojoj žrtve neadekvatnog policijskog postupanja i ne žele da isto prijave tužilaštvu jer su i same svesne da će ishod takvog postupka biti negativan. Zbog toga, iako broj prijava koje se na godišnjem nivou podnose policiji nije mali, postoji bojazan da je ukupan broj slučajeva policijske brutalnosti veći od onog koji se navodi u izveštaju CPT.\nI na kraju, moram da istaknem i da se u većini odgovora na izveštaje CPT može videti da su sve vlade u periodu od 2004. do 2018. na neki način negirale ili ignorisale postojanje ovog problema. Zbog toga je i CPT na samom početku izveštaja istakao da "organi Republike Srbije moraju da prihvate činjenicu da je neadekvatno postupanje policijskih službenika prisutno i da to nije delo nekoliko službenika koji su "zastranili" već prihvaćena praksa u sadašnjoj policijskoj kulturi, posebno među kriminalističkim inspektorima." Dokle god nadležne institucije ne prihvate kao realnost postojeće "policijske kulture", teško je očekivati da će budući izveštaji CPT prikazati svetlije rezultate.\nAutor je pravnik u Beogradskom centru za ljudska prava i saradnik u nastavi na katedri za krivično pravo Pravnog fakulteta Univerziteta Union u Beogradu


RTCG - Radio Televizija Crne Gore - Nacionalni javni servis :: Društvo :: Provjeravaju je li profesorica lažirala mentorstvo\nUCG 24. 01. 2020. 07:15 >> 07:15 0\nEtički odbor Univerziteta Crne Gore formirao je vijeće koje će da ispita je li suspendovana vanredna profesorica Pravnog fakulteta Bojana Lakićević-Đuranović prilikom izbora u zvanje među osamdesetak diplomskih radova koje je mentorisala, navela i četiri rada u kojima nije bila mentorka, saznaje Pobjeda.\nPredsjednik tog tijela Boris Vukićević potvrdio je tom listu informaciju da su od rektora Danila Nikolića nedavno dobili prijavu Centra za građansko obrazovanje (CGO) koja se odnosi na sporno mentorstvo.\n"Formirali smo vijeće. Zakonski rok za odluku je šest mjeseci", kazao je on.\nUkoliko Etički odbor utvrdi moralnu odgovornost profesorice, kako je to propisano Etičkim kodeksom, može da joj izrekne opomenu, javnu opomenu ili javnu osudu.\nCGO je u decembru zatražio od Univerziteta Crne Gore da pokrene postupak protiv suspendovane profesorecie zbog sumnje da je dostavila netačne podatke prilikom podnošenja dokumentacije za izbor u naučno zvanje.\nOva nevladina organizacija, između ostalog, rekla je da su prema dostupnim informacijama iz baza podataka došli do saznanja da Lakićević-Đuranović nije bila mentorka u najmanje četiri diplomska rada, već profesor Ranko Mujović.\nIstakli su da je riječ o radovima "Pojam genocidne namjere", "Sekundardno pravo Evropske unije", "Primarno pravo Evropske unije" i "Nadležnost Međunardonog suda pravde sa posebnim osvrtom na analizu postupaka u kojima su učestvovale države regiona“.\n"Naglašavamo da su ovi radovi shodno izvještaju objavljenom u Biltenu UCG nosili određeni broj bodova prilikom izbora u zvanje. Osim tih bodova, ovdje se otvara i pitanje akademske čestitosti", naveli su u inicijativi.\nPred Osnovnim sudom u Podgorici, takođe, se vodi postupak protiv profesorice Lakićević-Đuranović. Nju je CGO ranije optužio da je plagirala naučni rad, koji je objavljen u jednom časopisu u Srbiji, na način što je navodno prepisala specijalistički rad studenta Đorđa Drinčića.\nKrajem septembra prošle godine Osnovno državno tužilaštvo je Osnovnom sudu u Podgorici podnijelo optužni prijedlog protiv profesorice, a na teret joj se stavlja krivično djelo povreda moralnih prava autora i interpretatora.\nProfesorica je negirala krivicu, navodeći da će dokazati da nije kriva. Na suđenju u utorak najavljeno je da će sutkinja Nada Rabrenović u roku od osam dana donijeti odluku hoće li prekinuti sudski postupak ili će prihvatiti prijedlog tužiteljke da se izvode novi dokazi. To je uslijedilo nakon što je u ovom predmetu, po zahtjevu odbrane, izuzet ključni dokaz – nalaz komisije Pravnog fakulteta koja je ranije ustanovila da je profesorica plagirala naučni rad, jer je ocijenjeno da to nije bila nadležnost tog tijela, već Etičkog komiteta, koji odlučuje o predmetima kršenja akademskog integriteta za građane Crne Gore čiji je rad objavljen u inostranstvu.\nPrijedlog za utvrđivanje akademskog integriteta Lakićević -Đuranović stigao je Etičkom komitetu početkom novembra prošle godine, a ovo tijelo je počelo da razmatra i taj predmet.\nUniverzitet Crne Gore Bojana Lakićević Đuranović\nLakićević Đuranović plagirala naučni rad


Posao života - Grof je među kandidatima za klupu moćnog tima iz Sankt Peterburga\n242 12.05.2018 08:20 Volcano sport tim\nMaurisio Sari, Siniša Mihajlović, Dik Advokat, Sergej Semak i Miodrag Božović kandidati su da naslijede Roberta Manćinija na klupi moćnog kluba iz Sankt Peterburga, objavio je ruski "Sport", a prenose Vijesti.\nJedna od njih - Roberto Manćini napušta Zenit.\nKako je objavio italijanski "Korijere delo sport", Manćini je već dogovorio raskid ugovora sa čelnicima kluba, čak dvije godine prije njegovog isteka, a pripašće mu "masna" odšteta od četiri miliona eura.\nRuski "Sport" je objavio da su čelnici kluba iz Sankt Peterburga sastavili listu od pet imena, a među njima je i najbolji crnogorski trener Miodrag Božović Grof, aktuelni šef stručnog štaba Arsenala iz Tule.\nGrofove šanse, međutim, nisu prevelike...\nČelnici Zenita "pate" za poznatim imenima, uglavnom iz zapadne Evrope (Spaleti, Viljaš-Boaš, Advokat, Lučesku, Manćini, neka su od dosadašnjih imena), a takvi treneri su i Božovićevi protivkandidati. Svi, osim jednog...\nDakle, samo bi veliki zaokret u klupskoj politici doveo Božovića na kormilo Zenita, ali nikad se ne zna... Posebno zbog toga što klub iz Sankt Peterburga posljednjih sezona nije imao sreće sa zvučnim trenerskim imenima.\nBožović, rekorder u Rusiji po broju klubova koje je vodio kada su u pitanju inostrani treneri (Amkar, Moskva, Dinamo, Rostov, Lokomotiva, Arsenal) ima sjajnu sezonu sa klubom iz Tule - ekipa koja je prošle sezone tek u baražu izborila opstanak, trenutno je 7. na tabeli, a jedan period je konkurisala i za plasman na evropsku scenu.


» Noć istraživača u 12 gradova Srbije uz podršku EU\nNoć istraživača će se održati sedmi put u 12 gradova u Srbiji pod sloganom Istraži, prikaži, znanje potraži u petak 30. septembra, najavili su organizatori ovogodišnje manifestacije na konferenciji za novinare u EU Info centru.\nPredstavnik Delegacije Evropske unije u Srbiji, koja finasira Noć istraživača kroz program Horizon 2020, Štefan Hudolin je rekao da će javnost moći da se upozna sa naučnim radovima i istraživanjima koja poboljšavaju svakodnevni život, dok će mladi moći da budu naučnici jedan dan.\n“Ovo će biti porodični događaj u kome mogu da učestvuju sve generacije i tako saznaju šta je nauka i kakav je njen uticaj”, rekao je on.\nHudolin je rekao da EU od 2001. sprovodi stotine uspešnih projekata širom zemlje koje donose boljitak građanima u mnogim sektorima i dodao da EU nastavlja da podržava Srbiju na njenom putu ka punopravnom članstvu u EU.\nPortparolka Noći muzeja Zorana Minčić je izjavila da se ovogodišnja manifestacija u Srbiji održava u okviru 11 Evropske noći istraživača i dodala da je cilj da se javnosti, naročito mladima približi posao istraživača.\nOna je rekla da se ove godine Noći istraživača organizuje u okviru dva projekta – ReFocus i Cool&Hot koji će, svaki na svoj način, organizovati predstavljanje istraživačkog rada.\nKoordinatorka Noći istraživača Tanja Adnađević je rekla da će jedna od glavnih tema ove godine biti migracije kroz oči naučnika iz više oblasti.\n“Pokazujemo koliko su migracije važne za nauku, a termin migracije smo iskoristili da prikažemo naučni put od ideje do zaključka”, rekla je ona.\nOna je najavila onlajn takmičenje Naučni inkubator u okviru koga će školska deca predstavljati projekte, a pobednici će ići u istraživačku stanicu Petnica da vide kako se njihovi projekti realizuju.


„Crveno-plavi“ upalili motore | RK Borac m:tel\n„Crveno-plavi“ upalili motore\nTrener rukometaša Borca m:tel, Bojan Unčanin, izvršio je danas u Fitness Centru „4life“ prozivku igrača, čime je označen početak priprema pred nastavak sezone Premijer lige BiH, u kojoj je cilj odbrana titule šampiona.\nNa kraju prvog dijela sezone, Banjalučani se, sa 28 bodova, nalaze na trećoj poziciji, iza prvoplasirane Vogošće, koja ima 31 bod i Izviđača koji je osvojio bod manje.\n– Vogošća je u povoljnijoj poziciji u odnosu na nas i Izviđač, ali mislim da ove tri ekipe imaju podjednaku šansu da osvoje trofej. Ima dosta još da se igra i ko bude imao manje oscilacija biće bliži tituli – istakao je Unčanin.\n„Crveno-plavi“ će u Banjoj Luci trenirati do 20. januara, kada bi trebalo da idu na sedmodnevne bazične pripreme u Makarsku. Od 1. februara planirano je odigravanje prijateljskih utakmica.\nUnčanin očekuje da će njegovi izabranici do kontrolnih mečeva steći optimalan nivo fizičke spreme, jer, kako je rekao, momci nisu mnogo pauzirali, što znači da imaju adekvatnu podlogu.\nSvi igrači koji su u jesenjem dijelu sezone nosili „crveno-plavi“ dres došli su na prvo okupljanje ove godine, a jedino novo lice bio je mladi pivot, Haris Buljina, bivši igrač visočke Bosne.\nU izjavi novinarima, devetnaestogodišnji kružni napadač rekao je da očekuje da će na kraju sezone, zajedno sa novim saigračima, podići pehar namijenjen najboljoj ekipi u BiH.\n– Posljednji rezultati su odlični, mislim da imamo dvije prepreke, ali i da put do titule nije toliko trnovit – kazao je Buljina i dodao se lako uklopio u ekipu jer od ranije poznaje većinu saigrača.\nU prvom kolu proljećnog dijela šampionata „crveno-plavi“ su slobodni, a prvu utakmicu nastavka Premijer lige BiH odigraće 2. marta.\n„Crveno-plavi“ remizirali u Derventi...


Tehnika za profesionalno pranje posuđa – Blistave perspektive svuda - MEIKO\nTehnika za pranje posuđa marke MEIKO – Blistave perspektive svuda\nPomoću tehnike za profesionalno pranje posuđa marke MEIKO – od upotrebljenog do čistog posuđa\nZadatak tehnike za pranje posuđa nije samo da dovede upotrebljeno posuđe u čisto, jer tehnika za pranje posuđa je proces u koji se svako uključuje prema individualnim zahtevima. A upravo prepoznavanje tih potreba i primena tehničkih rešenja je centralna kompetencija preduzeća MEIKO.\nOd ugradnih mašina za pranje posuđa, preko mašina sa haubama, univerzalnih mašina za pranje posuđa, mašina sa transportnim trakama i korpama, pa sve do sistema za pranje posuđa u kolicima, MEIKO uvek ima čista rešenja za sve procese. Čista tehnika za pranje posuđa znači: blistave tanjire, sjajan pribor za jelo, čiste i suve čaše koje se više ne moraju polirati i higijensku bezbednost.\nOva kompaktna tehnika pranja posuđa za ugradnju ispod šanka, u prostoriju za goste ili pozadinske kuhinjske prostorije, sa svojim ugradnim mašinama za pranje posuđa MEIKO uspeva da postigne jako puno u vrlo kratkom vremenskom periodu.\nOvi majstori za sve su pravi moćni paketi MEIKO tehnike pranja, koji su dizajnirani za visoke performanse i kod velikog posuđa kao što su šerpe, tiganji, poslužavnici, posude i više od toga.\nM-iQ mašina za pranje posuđa sa transportnom trakom pere tanjire, šolje i poslužavnike, sve brzo i higijenski. Lakoća rukovanja i najviše performanse čine da M-iQ bude omiljena kod zaposlenih.


GRAD Valjevski Web Portal - 03/07/2020 0\nU Valjevu je u poslednja 24 sata registrovano 16 laboratorijski potvrđenih novoobolelih lica.Na hospitalizaciji u OB Valjevo je devet osoba, dok je u kućnoj izolaciji 78 Valjevaca. U novom talasu, od 17....\nŠTAB ZA VANREDNE SITUACIJE NAREDIO NOŠENJE MASKI\nGRAD Valjevski Web Portal - 02/07/2020 0\nNa današnjoj telefonskoj sednici Štab za vanredne situacije grada Valjeva doneo je sledeći zaključak: Obavezno je nošenje maski koje pokrivaju nos i usta u zatvorenom prostoru, i otvorenom...\nPONOVO 14 NOVOOBOLELIH\nU Valjevu je u poslednja 24 sata registrovano još 14 laboratorijski potvrđenih novoobolelih lica. Na hospitalizaciji u Valjevu je devet obolelih, dok je u kućnoj izolaciji 62 obolela lica.\n14 NOVOOBOLELIH U POSLEDNJA 24 SATA\nGRAD Valjevski Web Portal - 01/07/2020 0\nU Valjevu je u poslednja 24 sata laboratorijski potvrđeno 14 novoobolelih lica. Na hospitalizaciji je osam obolelih, dok je u kućnoj izolaciji 49 lica.\nGRAD Aleksa Milovanović - 04/07/2020 0\nPoštovani sugrađani, Portal Valjevski.rs pojavio se na medijskoj sceni Valjeva pre manje od mesec dana. U uvodnoj reči smo naglasili da ćemo biti politički neutralni, i da ćemo se...\nU POSLEDNJA 24 SATA BEZ NOVOOBOLELIH U VALJEVU\nGRAD Nebojša Bojanić - 27/06/2020 0\nPrema zvaničnim informacijama u poslednja 24 časa nema novoobolelih lica od virusa COVID-19. Od početka epidemije u Valjevu je ukupno obolelo 209 osoba.\nLOKALNI FRONT OTVORENO O POPLAVAMA\nGRAD Aleksa Milovanović - 25/06/2020 0\nPovodom ovo nedeljnih obilnih kišnih padavina na području većeg dela Srbije, a posebno Kolubarskog okruga i Valjeva danas su se oglasili predstavnici Lokalnog fronta Valjeva. Interesantno je reći da su „Frontovci“ odlučili...\nVALJEVO NA REPUBLIČKOM NIVOU\nGRAD Aleksa Milovanović - 21/06/2020 0\nJutros u sedam sati otvoreno je 118 biračkih mesta na teritoriji Valjeva, na kojim se održavaju izbori za republički i lokalni parlament. Ukupno pravo glasa ima 77.176 građana, što je za 2.349...